
 讜讬爪讗讜 注诇讬讛 注住讬拽讬谉. 驻讬专讜砖 注讜专专讬诐 讗讘诇 讗讬谉 诇驻专砖 讗谞住讬诐 讚讗''讻: 讗驻讬' 讘讗讞专讬讜转 诪砖讛讞讝讬拽 讘讛 讗诪讗讬 讬讻讜诇 诇讞讝讜专 诇讬诪讗 诇讬讛 诪讝诇讱 讙专诐: 诪砖讛讞讝讬拽 讘讛 讗讬谉 讬讻讜诇 诇讞讝讜专. 讘驻''拽 讚讘''诪 (讚祝 讬讚:) 驻专砖''讬 讗注''讙 砖诇讗 谞转谉 诪注讜转 讚拽专拽注 谞拽谞讬转 讘讞讝拽讛 讜拽砖讛 讗诪讗讬 谞拽讟 讞讝拽讛 讬讜转专 诪讻住祝 讜砖讟专 讜注讜讚 诪讗讬 拽讘注讬 诪讗讬诪转 讛讜讛 讞讝拽讛 诪转谞讬转讬谉 讛讬讗 讘驻专拽 讞讝拽转 讛讘转讬诐 (讘''讘 讚祝 诪讘.) 谞注诇 驻专抓 讜讙讚专 讜注讜讚 诪讗讬 拽讘注讬 讛讻讗 讟驻讬 诪讘砖讗专 讚讜讻转讬谉 讜注讜讚 讚讚讬讬砖 讗诪爪专讬讛 诪砖诪注 讚专讬住讛 讘注诇诪讗 砖讛讜诇讱 住讘讬讘 讛诪爪专讬诐 讜谞专讗讛 诇驻专砖 讚诪讬讬专讬 砖拽谞讗讜 讘拽谞讬谉 讙诪讜专 讘讞诇讬驻讬谉 讗讜 讘砖讟专 讗讜 讘讞讝拽讛 讗讜 专驻拽 讘讛 驻讜专转讗 讜讚注转讜 砖诇 讗讚诐 讗注''驻 砖拽谞讗讜 讘拽谞讬谉 讙诪讜专 讗诐 讬爪讗讜 注讜专专讬谉 讬讻讜诇 诇讞讝讜专 讘讜 讻诇 讝诪谉 砖诇讗 讛诇讱 讗诪爪专讬 讛砖讚讛 诇讗专讻讛 讜诇专讞讘讛 诇专讗讜转 注谞讬讬谞讬 讛砖讚讛 讜讛讬讬谞讜 讚讚讬讬砖 讗诪爪专讬 讜讘诇讗 谞转谉 诪注讜转 讗讬讬专讬 讚讗讬 讘谞转谉 诪注讜转 讗讬讬专讬 讗驻讬' 讘讗讞专讬讜转 谞诪讬 讗诪讗讬 讬讻讜诇 诇讞讝讜专 讘讜 诪砖讛讞讝讬拽 讘讛 讜讻讬 诇注讜诇诐 讬讻讜诇 诇讞讝讜专 讘讜 讜讗''转 讜诇讬诪讗 诇讬讛 砖拽讜诇 讗专注讗 讘讝讜讝讱 讜讬''诇 讻讙讜谉 砖讛讜讝诇讜 讗讬 谞诪讬 讻讬讜谉 砖讬爪讗讜 注诇讬讛 注讜专专讬谉 讗讬谉 砖讜讛 讻诪讜 砖讛讬转讛 砖讜讛 讘砖注讛 砖拽谞讗讛: 专讘 讛讜谞讗 讗诪专 讗讜 讻住祝 讗讜 诪讬讟讘. 驻''讛 砖讘讗 诇转专抓 拽专讗讬 讚诇注讬诇 讜爪''诇 砖诇讗 讛住驻讬拽 诇住讬讬诐 讚讘专讬讜 注讚 砖讛拽砖讛 诇讜 讜讗讬转 讚讙专住讬 讗诪专 专讘 讛讜谞讗 讜拽讗讬 讗诪转谞讬转讬谉 讚转谞讬讗 讘诪讬讟讘 讛讗专抓 讜讗诪专 专讘 讛讜谞讗 讚诇讗讜 讚讜拽讗 诪讬讟讘 讗诇讗 讗讜 讻住祝 讗讜 诪讬讟讘 讜讘住驻专 专讘 讗诇驻住 驻讬专砖 讚专讘 讛讜谞讗 讘专讬讛 讚专讘 讬讛讜砖注 讜专讘 驻驻讗 讚诇注讬诇 [讝:] 驻诇讬讙讬 讗讚专讘 讛讜谞讗 讚讛讻讗 讚讗讬谞讛讜 住讘专讬 讻诇 诪讬诇讬 诪讬讟讘 讛讜讗 讜讗驻讬' 住讜讘讬谉 讜专讘 讛讜谞讗 住讘专 讚诇讗 讛讜讬 诪讬讟讘 讗诇讗 讗讜 讻住祝 讗讜 拽专拽注 讜驻住拽 讻专讘 驻驻讗 讜讻专讘 讛讜谞讗 讘专讬讛 讚专讘 讬讛讜砖注 砖讛诐 讘转专讗讬 讜专''转 讗讬谉 住讜讘专 讻谉 讚诪驻专砖 砖讬砖 讙' 讚讬谞讬谉 讘谞讝拽讬谉 讗讜 讻住祝 讗讜 诪讬讟讘 讜讗讬 诇讬转 诇讬讛 讗驻讬' 住讜讘讬谉 讜讘''讞 讗讬 讗讬转 诇讬讛 讝讜讝讬 诇讗 诪爪讬 诇住诇拽讜 讗诇讗 讘讝讜讝讬 讻讚诪讜讻讞 讘讛讻讜转讘 (讻转讜讘讜转 讚祝 驻讜.) 讙讘讬 讛讛讜讗 转讜诇讛 诪注讜转讬讜 讘谞讻专讬 讛讜讛 讜讗讬 诇讬转 诇讬讛 讝讜讝讬 诇讗 讬讗诪专 诇讬讛 讝讬诇 讟专讞 讜讝讘讬谉 讜讗讬讬转讬 讝讜讝讬 讻讚讗诪专 讛转诐 讜诇讜拽讞 砖谞诪爪讗 诪拽讞讜 诪拽讞 讟注讜转 讻诪讜 讻谉 讚讬谞讜 讻讚讗诪专讬谞谉 诇拽诪谉 讘驻专拽 讛驻专讛 (讚祝 诪讜: 讜砖诐) 讜驻讜注诇 讗讬 诇讬转 诇讬讛 诇讘注诇 讛讘讬转 讝讜讝讬 讗诪专 诇讬讛 讝讬诇 讟专讞 讜讝讘讬谉 讜讗讬讬转讬 讝讜讝讬 讻讚诪讜讻讞 讘讛讘讬转 讜讛注诇讬讬讛 (讘''诪 讚祝 拽讬讞.) 讚讗讬谉 讬讻讜诇 诇讜诪专 诇讜 讟讜诇 诪讛 砖注砖讬转 讘砖讻专讱: 驻砖讬讟讗 讛讗讬 讘专讗 讜讛讗讬 诇讗讜 讘专讗. 讜讗''转 讜讗诪讗讬 驻砖讬讟讗 诇讬讛 讜讛讗 砖诪讜讗诇 讗诪专 讘住诪讜讱 讘讗 讘''讞 讜谞讟诇 讞诇拽讜 砖诇 讗讞讚 诪讛诐 讜讬转专 讜讬''诇 讻砖讞诇拽讜 拽专拽注 讚讜拽讗 讗讬转 诇讬讛 讚讜讬转专 讚砖谞讬讛诐 注讜诪讚讬诐 讘住驻拽 讝讛 讻诪讜 讝讛 讜注诇 讚注转 讻谉 讞诇拽讜 讚诪讬 砖讬驻住讬讚 讬驻住讬讚 讗讘诇 讛讻讗 讚讘注诇 讛拽专拽注 讘住驻拽 讜诇讗 讘注诇 讛讻住驻讬诐 讚诪讟诇讟诇讬 讚讬转诪讬 诇讗 诪砖转注讘讚讬 诇讘''讞 驻砖讬讟讗 讚注诇 讚注转 讻谉 讞诇拽讜 砖讗诐 讬驻住讬讚 讘注诇 讛拽专拽注 砖讬讞讝讜专 注诇 讘注诇 讻住驻讬诐: 讜讟专祝 讞诇拽讜 砖诇 讗讞讚 诪讛诐. 讜讗诐 转讗诪专 讜讛讗 讻诇 讗讞讚 讞讬讬讘 诇驻专讜注 讞讜讘 讗讘讬讛谉 讜讗讬谉 讬讻讜诇 诇讬讟讜诇 讞诇拽 讛讗讞讚 讻讚拽转谞讬 讘驻专拽 讬砖 谞讜讞诇讬谉 (讘''讘 讚祝 拽讻讚.) 讬爪讗 注诇讬讛诐 砖讟专 讞讜讘 讘讻讜专 谞讜转谉 驻讬 砖谞讬诐 讜讬砖 诇讜诪专 讚诪讬讬专讬 讛讻讗 砖注砖讗讜 讗驻讜转讬拽讬: 讜专讘 讗诪专 讘讟诇讛 诪讞诇讜拽转. 诪砖诪注 讚诇讗 诪爪讬 诇住诇讜拽讬 讘讝讜讝讬 诪讚拽讗诪专 讘讟诇讛 诪讞诇讜拽转 讜转讬诪讛 诪''砖 诪讚专讘 讗住讬 讚讗讬转 诇讬讛 砖讬讻讜诇 诇住诇拽讜 讘讝讜讝讬 讘讗讜转讜 专讘讬注 砖谞讟诇 诪讻讞 讬专讜砖讛 讜讬砖 诇讜诪专 讚专讘 讗住讬 住讘讬专讗 诇讬讛 讚讗驻讬诇讜 讛讜讜 讬讜专砖讬诐 诪爪讬 诇住诇讜拽讬 讘讝讜讝讬 诪砖讜诐 讚讗诪专 诇讬讛 讗谞讗 诇讘注诇 讞讜讘 谞诪讬 诪住诇拽谞讗 讘讝讜讝讬 讜专讘 讗讬谉 讞讜砖砖 诇讗讜转讛 住讘专讗 讜讗注''讙 讚诪讬讬专讬 讘砖注砖讗讜 讗驻讜转讬拽讬 诇讗 诪讬讬专讬 讻注讬谉 讗驻讜转讬拽讬 讚讛诪拽讘诇 (讘''诪 讚祝 拽讬:) 讚诪砖诪注 讛转诐 讚诇讗 诪爪讬 诪住诇拽 诇讬讛 讘讝讜讝讬 讜讗诐 转讗诪专 诪讻诇 诪拽讜诐 讬转谉 诪注讜转 讜讬驻讚讛 讛拽专拽注 诪讘注诇 讞讜讘 讚拽讬讬诪讗 诇谉 驻专拽 讛诪驻拽讬讚 (砖诐 讚祝 诇讛:) 讚砖讜诪讗 讛讚专讗 诇注讜诇诐 讜讬砖 诇讜诪专 讚谞驻拽讗 诪讬谞讛 讛讬讻讗 讚讝讘谞讛 讗讜 讗讜专转讗 讚讗诪专 讛转诐 讚诇讗 讛讚专讗: 讻讬讜专砖讬诐 讛讜讜. 讚讗讬 讻诇拽讜讞讜转 讘讗讞专讬讜转 讛讜讜 讗诪讗讬 讘讟诇讛 诪讞诇讜拽转 讬砖诇诐 诇讜 诪注讜转: 专讘 讗住讬 诪住驻拽讗 诇讬讛 讻讜'. 讘诇砖讜谉 专讗砖讜谉 驻''讛 砖谞讜讟诇 讞诇拽讜 讘拽专拽注 讗讜 讘诪注讜转 诪砖讜诐 讚诪住驻拽讗 诇讬讛 讗讬 讻讬讜专砖讬谉 讛讜讜 讗讬 讻诇拽讜讞讜转 砖诇讗 讘讗讞专讬讜转 讛讜讜 讜拽砖讛 诪谞''诇 诇讙诪专讗 砖诪住驻拽讗 诇讬讛 诇专讘 讗住讬 讻诇诇 讘讬讜专砖讬诐 讚诇诪讗 驻砖讬讟讗 诇讬讛 讚诇讗讜 讻讬讜专砖讬诐 谞讬谞讛讜 讗诇讗 诪住驻拽讗 诇讬讛 讗讬 讛讜讜 讻诇拽讜讞讜转 讘讗讞专讬讜转 讗讜 讻诇拽讜讞讜转 砖诇讗 讘讗讞专讬讜转 诇讻讱 谞专讗讛 讻诇砖讜谉 讗讞专讜谉: 讛诇讻讱 谞讜讟诇 专讘讬注 讘拽专拽注 讜专讘讬注 讘诪注讜转. 讚诇讗 砖讬讬讱 讘讬讛 讛诪讜爪讬讗 诪讞讘讬专讜 注诇讬讜 讛专讗讬讛: 

专讘讬谞讜 讞谞谞讗诇

讛谞讬 砖诪注转转讗 讚讗讘讬讬 驻砖讜讟讜转 讛谉 驻讬' 讞讬讬转讗 讚拽讟讬专讬 谞讜讚 拽砖讜专 诪诇讗 讜诇讗 讬讚讜注 讗讬 诪讬诐 讗讜 讬讬谉 讗讜 砖诪谉 讬砖 讘讜 讜拽谞讬转 讗讜转讜 讘诪讛 砖讬砖 讘讜 讜谞诪爪讗 诪讬诐 讻讱 讝讛.



讜专讘 讛讜谞讗 讗诪专 [讛讗 讚讗诪专讜 专"驻 讜专"讛 讘专讬讛 讚专"讬] 讻诇 诪讬诇讬 诪讬讟讘 讛讜讗 诇讗讜 讚讜拽讗 讗诇讗 讗讜 讻住祝 讗讜 诪讬讟讘. 讜讗讜转讬讘 注诇讬讛 专讘 谞讞诪谉 讬砖讬讘 诇专讘讜转 砖讜讛 讻住祝 讜驻专讬拽 诇讬讛 讛讻讗 讘诪讗讬 注住拽讬谞谉 讘讚诇讬转 诇讬讛.



讜讗诪专 诇讬讛 专讘 谞讞诪谉 讘讚诇讬转 诇讬讛 驻砖讬讟讗 讚讗诪专讬 讗讬谞砖讬 诪诪专讬 专砖讜讜转讱 [驻讗专讬] 讗驻专注 [诇拽诪谉 讚祝 诪讜:]. 讜讗诪专 诇讬讛 专讘 讛讜谞讗 诪讛讜 讚转讬诪讗 讗诪专讬谞谉 诇讬讛 讝讬诇 讟专讞 讝讘讬谉 讜讗讬讬转讬 诇讬讛 [讻住祝] 拽诪"诇 讚诇讗. 诪讛讗 砖诪注讬谞谉 讚诇讗 诪住诇拽讬谞谉 诇讘注诇 讞讜讘 讘讗专注讗 讘砖讜诪讗 讗诇讗 讛讬讻讗 讚拽讬诐 诇谉 讚诇讬转 诇讬讛 诇诇讜讛 诪注讜转 诇诪讬驻专注讬讛 讗讘诇 讗讬 讗讬转 诇讬讛 诪注讜转 诪讞讬讬讘讬谞谉 诇讬讛 诇诪讬驻专注讬讛 讗讜 诇讝讘讜谞讬 讛讜讗 讜诇讗讬讬转讜讬讬 诇讬讛 诪注讜转讬讜 讬砖 诪讬 砖讗讜诪专 讛谞讬 诪讬诇讬 讘谞讬讝拽讬谉 讚讻转讬讘 讘讛讜 诪讬讟讘 讜讛讗讬 讚讙专住讬' 讘驻专拽 讛讻讜转讘 诇讗砖转讜 (讚祝 驻讜.) 讗诪专 诇讬讛 专"驻 诇专讘 讞诪讗 讜讚讗讬 讗诪专讬转讜 诪砖诪讬讛 讚专讘讗 诪讗谉 讚诪住讬拽 讝讜讝讬 讘讞讘专讬讛 讜讗诪专 诇讬讛 砖拽讜诇 诪谉 讗专注转讗 讗诪专讬' 诇讬讛 讝讬诇 讝讘讬谉 讜讗讬讬转讬 诇讬讛 讜讗诪专 诇讬讛 诇讗 讛转诐 谞诪讬 讘讚拽讬诐 诇谉 讘讬讛 讚诇讬转 诇讬讛 讝讜讝讬 讜讻讘专 驻讬专砖谞讜讛讜 讘转讞诇转 驻专拽 讛诪讜讻专 驻讬专讜转 驻讬' 讬驻讛 讜诪讘讜讗专. 讗诪专 专讘 讗住讬 讻住驻讬诐 讛专讬 讛谉 讻拽专拽注 诇诪讗讬 讛诇讻转讗 诇注谞讬谉 诪讬讟讘 讛讬讬谞讜 讚专讘 讛讜谞讗 讗讬诪讗 讜讻谉 讗诪专 专讘 讗住讬. 讗讬转诪专 讙' 讗讞讬谉 砖讞诇拽讜 讜讘讗 讘注诇 讞讜讘 讜谞讟诇 讞诇拽讜 砖诇 讗讞讚 诪讛谉 专讘 讗诪专 讘讟诇讛 诪讞诇讜拽转 讜讞讜讝专讬谉 讜讞讜诇拽讬谉 讘' 讛讞诇拽讬诐 讛谞砖讗专讬诐 诇讙' 讞诇拽讬诐.



讜砖诪讜讗诇 讗诪专 讜讬转专. 专讘 讗住讬 讗诪专 谞讜讟诇 讛讗讞讚 砖谞讜讟诇 讞诇拽讜 专讘讬注 讘拽专拽注 讜专讘讬注 讘诪注讜转. 专' 讗住讬 诪住驻拽讗 诇讬讛 讗讬 讻专讘 讜谞讜讟诇 讞诇拽 讻讗讞讚 诪谉 讛砖谞讬诐 讗讬 讻砖诪讜讗诇 讜讗讬谞讜 谞讜讟诇 讻诇讜诐 讜讻讬讜谉 讚诪住驻拽讗 诇讬讛 拽讬讬诪讗 诇谉 诪诪讜谉 讛诪讜讟诇 讘住驻拽 讞讜诇拽讬谉 讛诇讻讱 谞讜讟诇 讞爪讬 讞诇拽讜 讛诪讙讬注讜 讜讝讛 讛讞爪讬 注讜讚 诪住驻拽讗 诇讬讛 讗讬 讬讜专砖 讛讜讬 讻专讘 讜拽专拽注 谞讜讟诇 讗讬 诇讜拽讞 讛讜讬 讻砖诪讜讗诇 讜诪注讜转 讬砖 诇讜. 讛诇讻讱 讝讛 讛讞爪讬 砖谞讜讟诇 诪拽讘诇 专讘讬注 砖诇 讞诇拽讜 诪注讜转 讜专讘讬注 拽专拽注 谞诪爪讗 砖谞讬 专讘讬注讬诐 讞爪讬 讜专讘 讗住讬 转专转讬 诪住驻拽讗 诇讬讛 讗讬 诇讜拽讞 讘讗讞专讬讜转 讜讗讬转 诇讬讛 诪注讜转讬讜 讗讬 诇讜拽讞 砖诇讗 讘讗讞专讬讜转 讜诇讬转 诇讬讛 讜诇讗 诪讬讚讬. 讟专讬谞谉 讻讜诇讬 讛讗讬 诇驻专讜砖讬 讟注诪讗 讚专讘 讗住讬 讗讘诇 讘讛讚讬讗 驻住拽讬谞谉 讘讗讞专讬转 驻专拽 讛讗讜诪专 诇讞讘讬专讜 讘讬转 讻讜专 注驻专 讗谞讬 诪讜讻专 诇讱 讜讛诇讻转讗 讘讟诇讛 诪讞诇讜拽转.



讗诪专 专' 讝讬专讗 诇讛讬讚讜专 诪爪讜讛 注讚 砖诇讬砖 讘诪爪讜讛 驻讬' 讗诐 谞讝讚诪谉 诇讜 诇讜诇讘 讘讻住祝 讜诇讜诇讘 讗讞专 诪讛讜讚专 讘讻住祝 讜讞爪讬 讬砖 注诇讬讱 诇讛讜住讬祝 砖诇讬砖 讘讚诪讬讜 讜诇讛转谞讗讜转 讘诪爪讜转 讘诇讜诇讘 谞讗讛.





专砖讘"讗

讜讛讗 讚讗讘讬讬 讚讬爪讗讜 注诇讬讛 (注住讬拽谞讬) [注住讬拽讬谉]. 讻砖讛讞讝讬拽 讗讞专 砖讬爪讗讜 注诇讬讛 (讛注住讬拽谞讬) [讛注住讬拽讬谉] 拽讗诪专 讜诪砖"讛 诇讗 诪爪讬 诇诪讛讚专 讘讬讛 讚讻讬讜谉 讚诇讗 讞砖 诇注住讬拽讬谉 讜讚砖 讗诪讬爪专讬 诇专讗讜转 诪讛 讛讬讗 爪专讬讻讛 讻讘专 讙诇讛 讘讚注转讜 讚谞讬讞讗 诇讬讛 讘讛 讗注"讙 讚讗讬转 注诇讬讛 注住讬拽讬谉 讗讘诇 讗诐 诇讗 讛讞讝讬拽 讘讛 诇讗讞专 诪讻讗谉 讗注"驻 砖讚砖 讗诪讬爪专讗 拽讜讚诐 砖讬爪讗讜 讛注住讬拽讬谉 讬讻讜诇 诇讞讝讜专 讘讜 讜讚讜拽讗 讻砖诇讗 讛讞讝讬拽 讘讛 讞讝拽讛 讙诪讜专讛 讘谞注诇 讜讙讚专 讜驻专抓 砖讛谉 讛讞讝拽讜转 砖谞砖谞讜 讘驻专拽 讞讝拽转 讛讘转讬诐 (讘"讘 诪讘,讗) 讗诇讗 砖讛诇讱 讘砖讚讛 诇专讗讜转 诪讛 讛讬讗 爪专讬讻讛 讜讛讬讬谞讜 讚谞拽讟 讛讻讗 讚砖 讗诪爪专讬 讜讬砖 讘讝讛 诪驻专砖讬诐 专讘讬诐 讘注谞讬谞讬诐 讗讞专讬诐 讜讻诪讚讜诪讛 诇讬 砖讝讛 讛谞讻讜谉.





讜专讘 讛讜谞讗 讗诪专 讗讬 讻住祝 讗讜 诪讬讟讘. 专讘 讛讜谞讗 诇讗讬驻诇讬讙讬 讗讛讛讬讗 讚专讘 驻驻讗 讜专讘 讛讜谞讗 讘专讬讛 讚专讘 讬讛讜砖注 讗转讗 讚讗讬谞讛讜 讗诪专讬 讻诇 诪讬讚讬 诪讬讟讘 讛讜讗 讜讗转讗 讛讜讗 诇诪讬诪专 讚诇注讜诇诐 讬讛讬讘 诇讬讛 诪讬讟讘 砖讚讛讜 讗讜 讻住祝 讻诇 讛讬讻讗 讚讗讬转 诇讬讛 讗讜 讛讗讬 讗讜 讛讗讬 讗讘诇 讗讬 诇讬转 诇讬讛 诇讗 诪讞讬讬讘讬谞谉 诇讬讛 诇诪讟专讞 讜诇讝讘讜谞讬.





驻砖讬讟讗 讛讗讬 讘专讗 讜讛讗讬 诇讗讜 讘专讗. 讗讬讻讗 诇诪讬讚拽 诪讗讬 驻砖讬讟讗 讚讛讗 讗诪专 砖诪讜讗诇 砖讗诐 谞讟诇 讞诇拽 砖诇 讗讞讚 诪讛诐 (讬讜转专) [讜讬转专] 讜讬"诇 讚砖讗谞讬 讛转诐 讚讻讬讜谉 讚讻诇 讞讚 讜讞讚 诇拽讞 拽专拽注 (讬讜转专) [讜讬转专] 注诇 讞诇拽讜 讚诪讬诪专 讗诪专 讗讬 讗转讬 讜讟专讬祝 诪讗讞讬 诇讗 讛讚专 注诇讬 讜讛诇讻讱 讙诪专讬 诇讞诇讜拽 诇讙诪专讬 讜砖诇讗 诇讞讝讜专 讗讞讚 注诇 讞讘专讜 讗讘诇 讛讻讗 讞讚 谞讟诇 讻住驻讬诐 讜讗诇讜 讘讗 讘"讞 诇讗 诪爪讬 诇诪讙讘讬 诪讬谞讬讛 讚诪讟诇讟诇讬 讚讬转诪讬 诇讘"讞 诇讗 诪砖转注讘讚讬 讗谞谉 住讛讚讬 讚诇讗 注诇转讛 注诇 讛讚注转 砖讬讛讗 砖注讘讜讚讜 砖诇 讘"讞 注诇 讝讛 讜诇讗 注诇 讝讛 砖讗讬谉 讗讞讚 诪讛诐 诪拽讘诇 注诇 讞诇拽讜 讗讞专讬讜转 讘注诇 讞讜讘.





讛讗讬 砖诪注转讗 讚砖谞讬 讗讞讬谉 砖讞诇拽讜 讜讘讗 讘注诇 讞讜讘 讜谞讟诇 讞诇拽讜 砖诇 讗讞讚 诪讛诐 讚驻诇讬讙讬 讘讛 专讘 讜砖诪讜讗诇 讜专讘 讗住讬 讻讘专 讻转讘转讬讛 讘讗专讜讻讛 讘砖诇讛讬 讘讬转 讻讜专 (讘"讘 拽讝, 讗) 讘住"讚.





讛诪讗讬专讬

专讗讜讘谉 砖诪讻专 砖讚讛 诇砖诪注讜谉 讘讬谉 讘讗讞专讬讜转 讘讬谉 砖诇讗 讘讗讞专讬讜转 讜讻讘专 拽谞讗讜 讘讗讞讚 诪谉 讛讚专讻讬诐 砖讛拽专拽注 谞拽谞讛 讘讛诐 讗诐 讘讻住祝 讗诐 讘砖讟专 讗诐 讘讞讝拽讛 注诇 讛讚专讱 砖讛转讘讗专 讘诪拽讜诪讜 讜讗讞专 砖拽谞讗讛 讬爪讗讜 注诇讬讛 注住讬拽讬诐 讜谞转讙诇讛 诇诇讜拽讞 砖讬爪讗讜 注住讬拽讬诐 讜注专注专 注诇讬讜 诇讜诪专 砖讬砖 诇讗讞专讬诐 转讘讬注讜转 注诇 讙讜祝 讛拽专拽注 讜讗讬 讗驻砖专 诇讜 诇讛注诪讬讚讛 讘砖讜驻讬 讗诐 注诪讚 讜爪讜讜讞 讜诇讗 专爪讛 诇讬讻谞住 诇注讘讜讚转 讛拽专拽注 讻诇诇 讛专讬 讝讛 讬讻讜诇 诇讞讝讜专 讘讜 讜讘讬转 讚讬谉 讻讜驻讬谉 讗转 讛讗讞专 诇讛讞讝讬专 诇讜 诪注讜转讬讜 讛讜讗讬诇 讜谞转讘专专 诇讛诐 讻谉 讜讗讬谞讜 讘拽诇诇转 诪讬 砖驻专注 讗注"驻 砖拽讘诇 注诇讬讜 讛诇讛 讗讞专讬讜转 讛讜讗讬诇 讜讗讬谉 讞讝专转讜 诪讞诪转 讬讜拽专讗 讜讝讬诇讗 讗诇讗 诪讞砖砖 讛驻住讚 讛讻诇 讜讚讻讜转讛 讘驻专拽 讛讝讛讘 诪"讟 讘' 讘讛讛讜讗 讚讝讘谉 讞诪专讗 讜讘注讜 诇诪讬谞住讬' 讘讬 驻专讝拽 专讜驻讬诇讗 砖诇讗 讛注诪讬讚讜讛讜 讘诪讬 砖驻专注 讗讘诇 讗诐 讙诇讛 讘讚注转讜 砖谞讜讞 诇讜 讘拽谞讬谞讜 讜讛转讞讬诇 讗讞专 讛注专注专 讘注讘讜讚转 讛拽专拽注 讗驻讬诇讜 诇讗 讛转讞讬诇 讗诇讗 讘诪爪专 讗诐 诇讞驻讜专 讘讜 讗诐 诇讚讜砖 注驻专讜 讻讚讬 诇讛砖讜讜转讜 注诐 讛拽专拽注 砖讛讬讛 诇讜 讻讘专 讘住诪讜讱 诇讝讛 砖拽谞讛 注讻砖讜 讻讚讬 诇注砖讜转 讗转 讻诇讜 砖讚讛 讗讞转 讗注"驻 砖讗讬谉 注谞讬谉 讝讛 讘讙讜祝 讛拽专拽注 讜讗讬谞讛 讞讝拽讛 诇注谞讬谉 诪讻专 讗讞专 砖讗讬谞讜 讘讙讜祝 讛拽专拽注 讛讜讗讬诇 讜诪讻诇 诪拽讜诐 拽谞讗讛 讘讗讞讚 诪讚专讻讬 讛拽谞讬讜转 讗讬谞讜 专砖讗讬 诇讞讝讜专 讘讜 注讜讚 讜讗讬谉 讘讬转 讚讬谉 谞讝拽拽讬谉 诇讜 讘讝讜 讗驻讬诇讜 讘砖诇讗 拽讘诇 注诇讬讜 讛诪讜讻专 讗讞专讬讜转 讜诪讛 砖讗诪专讜 讘讘讘讗 讘转专讗 诪"讚 注"讘 注诇 讛诇讜拽讞 砖讚讛 砖诇讗 讘讗讞专讬讜转 讜谞诪爪讗转 砖讗讬谞讛 砖诇讜 砖讗讬谉 谞讝拽拽讬谉 诇讜 驻讬专讜砖讜 讙诐 讻谉 诪砖讛讞讝讬拽 讘讛 注诇 讛讚专讱 砖讛讝讻专谞讜 讜诇讗 注讜讚 讗诇讗 讗驻讬诇讜 诇讗 谞转讙诇讛 诇讜 讛注专注专 讻砖讛讞讝讬拽 讗讬谞讜 讬讻讜诇 诇讞讝讜专 讻诇 砖讛讜讗 诪诪讛专 讻诇 讻讱 讗讜诪讚 讛讜讗 讘讚注转讜 砖讗驻讬诇讜 注住讬拽讬谉 讬讜爪讗讬谉 注诇讬讛 讗讬谞讜 讞讜砖砖 讜讗驻讬诇讜 拽讘诇 注诇讬讜 讛诇讛 讗讞专讬讜转 注诇讬讜 诪讻诇 诪拽讜诐 讛专讬 讝讛 讗讜诪专 诇讜 讻砖讬讜爪讬讗讜讛讜 诪诪讱 讘讘讬转 讚讬谉 讜转讛讗 讘讬讚讱 诪讛诐 砖讟专 讟专驻讗 讛专讬谞讬 诪砖诇诐 讗诇讗 砖讘讝讜 讻转讘讜 讙讚讜诇讬 讛驻讜住拽讬诐 讘转砖讜讘转 砖讗诇讛 讚讜拽讗 讘砖讝讜讝讬 讘讬讚 讛诪讜讻专 砖讗驻砖专 诇住诪讜讱 注诇讬讛诐 讗讘诇 讗讬谉 诇讜 讗祝 讝讛 讟讜注谉 讗讚讛讻讬 讜讛讻讬 讗讻诇转 诇讝讜讝讬 讜诪驻住讬讚谞讗 讜诪讻诇 诪拽讜诐 讗诐 诇讗 驻专注讜 注讚讬谉 讬专讗讛 诇讬 砖讘讬讚讜 诇注讻讘 诪注讜转讬讜 讛讜讗讬诇 讜讘讬专专 诇驻谞讬 讘讬转 讚讬谉 砖讻谉 讛讜讗 砖讛专讬 专砖讗讬 诇注讻讘 驻拽讚讜谉 讘诪诇讜讛 注诇 讛讚专讱 砖讬转讘讗专 讘诪拽讜诪讜:



讜讬砖 砖诪注诪讬讚讬谉 砖诪讜注讛 讝讜 讘砖诇讗 驻专注讜 讜诪砖讛讞讝讬拽 讗注"驻 砖诇讗 驻专注讜 讗讬谞讜 讬讻讜诇 诇讞讝讜专 讛讜讗讬诇 讜拽谞讗讜 讘讗讞转 诪讚专讻讬 讛拽谞讬讜转 讛讗 讗诐 驻专注讜 讗注"驻 砖诇讗 讛转讞讬诇 讘注讘讜讚转讛 讗诐 诇讗 拽讘诇 注诇讬讜 讗讞专讬讜转 讗讬谉 讘讬转 讚讬谉 谞讝拽拽讬谉 诇讜 讻诇诇 讜砖诪讜注讛 砖诇 讘讘讗 讘转专讗 讻讱 讛讬讗 诪转驻专砖转 诇讚注转 讝讜 讜讗诐 拽讘诇 讗讞专讬讜转 讗讬谉 讘讬转 讚讬谉 谞讝拽拽讬谉 诇讜 注讚 砖讬讙诪专 讛讚讬谉 讜讬注砖讜 诇讜 砖讟专 讟讬专驻讗 讜讻砖诇讗 驻专注讜 讻诇 砖讛讞讝讬拽 讘讛 讘讬转 讚讬谉 诪讜爪讬讗讬谉 诪讬讚讜 讜谞专讗讬谉 讛讚讘专讬诐 讻讚注转 讛专讗砖讜谉:



讝讛 砖讗诪专谞讜 砖注讚 砖诇讗 讛讞讝讬拽 讘讛 讬讻讜诇 诇讞讝讜专 驻讬专砖讜 讙讚讜诇讬 讛诪驻专砖讬诐 讘砖诇讗 砖讛讛 讘讻讚讬 砖讬注诪讜讚 注诇讬讛诐 讜讬专讗讛 讗诐 讬砖 讘讛诐 诪诪砖 讗诐 诇讗讜 讗讘诇 讗诐 砖讛讛 讻诇 讻讱 讗注"驻 砖诇讗 讛讞讝讬拽 讗讬谞讜 讬讻讜诇 诇讞讝讜专 砖讛专讬 诪讜讻专 讘讛诪讛 诇讞讘专讜 讜讬砖 讘讛 诪讜诪讬谉 讜砖讛讛 讻讚讬 诇专讗讜转谉 讜诇讗 讞讝专 讘讜 讗讬谞讜 讬讻讜诇 注讜讚 诇讞讝讜专 讘讜 讜讬砖 讞讜诇拽讬谉 砖诇讗 诇讜诪专 讻谉 讘诪讜诪讬谉 讜讘诪拽讞 讟注讜转 讗诇讗 讘讗讜谞讗讛 讻诪讜 砖讬转讘讗专 讜注讜讚 谞专讗讛 诇讜诪专 砖讗讬谉 讝讛 讚讜诪讛 诇讘讛诪讛 砖诪讻谞讬住讛 诪讬讚 讘讘讬转讜 讜诪谞住讛 讗讜转讛 讜诪专讙讬砖 讘诪讜诪讬讛 诪讛 砖讗讬谉 讻谉 讘砖讚讛 砖讘讬专讜专 讛注谞讬谉 讗讬 讗驻砖专 诇讜 诇讬讚注 诪讚注转讜 讗诇讗 注诇 讬讚讬 讙诇讜讬 讗讞专讬诐:



讗注"驻 砖讬驻讛 讻讞 讛谞讬讝拽讬谉 诪讻讞 讘注诇 讞讜讘 讜讻转讜讘讛 诇注谞讬谉 讙讘讬讛 诪谉 讛拽专拽注 砖讛谞讝讬拽讬谉 讙讜讘讬谉 讘注讚讬转 讻诪讜 砖讛转讘讗专 诪讻诇 诪拽讜诐 讛讜专注 讻讞谉 诇讙讜讘讬讬谞讛 讗讞专转 专"诇 讗诐 讗讬谞讜 驻讜专注 诪谉 讛拽专拽注 讜讗注"驻 砖讗讬谉 讛诪讚讜转 砖讜讜转 讘注谞讬谉 讝讛 讘讬讚 讛诪驻专砖讬诐 诪讛 砖讬专讗讛 诇讘专讜专 诪转讜讱 讚讘专讬 讛专讗砖讜谞讬诐 诪转讜讱 住讜讙讬讗 讝讜 讜诪转讜讱 住讜讙讬讜转 砖讘转诇诪讜讚 讻讱 讛讜讗 诇注谞讬谉 谞讝拽讬谉 讻诇 诪讬诇讬 诪讬讟讘 讛讜讗 讜讗诐 专讜爪讛 诇驻专注讜 讘诪注讜转 诪讜讟讘 讜讗诐 讗讬谞讜 专讜爪讛 诇驻专注讜 讘诪注讜转 驻讜专注讜 讘驻讞讜转 砖讘诪讟诇讟诇讬讜 讗驻讬诇讜 住讜讘讬谉 讜讗讬谉 讗讜诪专讬诐 讗讜 讻住祝 讗讜 诪讬讟讘 讗诇讗 讻诇 砖诪讟诇讟诇 诪讬讟讘 讛讜讗 讜讗驻讬诇讜 讬砖 讘讬讚讜 诪注讜转 谞讜转谉 诇讜 诪谉 讛住讜讘讬谉 讗讜 诪谉 讛转讘谉 讜诪住诇拽讜 讜讻诪讜 砖讗诪专讜 诇诪讟讛 讬' 讘' 砖讗祝 讗诐 讬砖 诇讜 诪注讜转 谞讜转谉 诇讜 讗转 讛谞讘诇讛 讜诇砖讜谉 讛讙诪专讗 讘讝讛 讘拽爪转 讙诪专讜转 讛砖转讗 讗讬 讗讬转 诇讬讛 谞讘诇讛 诇讚讬讚讬讛 讬讛讬讘 诇讛 讛讗 讚讬讚讬讛 诪讘注讬讗 讜讗谞讜 诪驻专砖讬谉 讗祝 讘砖讬砖 诇讜 诪注讜转 讜诪讻诇 诪拽讜诐 讗诐 讗讬谞讜 专讜爪讛 诇讬转谉 诇讜 讗诇讗 拽专拽注 谞讜转谉 诇讜 诪谉 讛注讚讬转 谞诪爪讗 砖讗诐 讬砖 诇讝讛 砖转讘讬注转 讛谞讬讝拽 注诇讬讜 诪注讜转 讜诪讟诇讟诇讬谉 讗驻讬诇讜 驻讞讜转讬诐 讜拽专拽注讜转 谞讜转谉 诇讜 讗讬 讝讛 砖讬专爪讛 讗讜 讻住祝 讗讜 诪讟诇讟诇讬谉 讛驻讞讜转讬诐 讜讗驻讬诇讜 住讜讘讬谉 讗讜 诪讬讟讘 拽专拽注 砖讬砖 诇讜 讛谉 砖讛讜讗 砖讜讛 讘砖诇 注讜诇诐 讛谉 讬转专 讛谉 讞住专:



诇注谞讬谉 讘注诇 讞讜讘 讗讬谞讜 讻谉 讗诇讗 讻诇 砖讬砖 诇讜 诪注讜转 讗讬谞讜 讚讜讞讛讜 讗爪诇 拽专拽注 讻诇诇 讛讗 讗诐 讛讜讗 讗讜诪专 砖讗讬谉 诇讜 诪注讜转 讜诇讗 谞转讘专专 诇谞讜 砖讬砖 诇讜 谞讜转谉 诇讜 拽专拽注 诪谉 讛讘讬谞讜谞讬转 讜讗讬谉 诪讟专讬讞讬谉 讗讜转讜 诇诪讻讜专 讜讚讘专 讝讛 讬转讘讗专 讘诪住讻转 讻转讜讘讜转 驻专拽 讛讻讜转讘 驻"讜 讗' 讘砖诪讜注转 讛讗讬 诪讗谉 讚讗讬讻讗 注诇讬讛 讻转讘转 讗砖讛 讜讘注诇 讞讜讘 讜讗讬转 诇讬讛 讗专注讗 讜讗讬转 诇讬讛 讝讜讝讬 诇讘注诇 讞讜讘 诪住诇拽 诇讬讛 讘讝讜讝讬 诇讻转讘讛 诇讗 诪住诇拽 讘讝讜讝讬 讛讗讬 讻讚讬谞讬讛 讜讛讗讬 讻讚讬谞讬讛 讻诇讜诪专 讛讗讬 讻讚讬谞讬讛 讘讝讜讝讬 讗讜讝讬祝 讜讛讗讬 讻讚讬谞讬讛 讚讗专注讗 住诪讬讻讗 讜讻谉 讗诐 讬砖 诇讜 诪注讜转 讗讬谞讜 讚讜讞讛讜 讗爪诇 诪讟诇讟诇讬谉 讜讝讛 讬转讘讗专 讘诪住讻转讗 讝讜 讘转讞诇转 驻专拽 砖讜专 讜谞讙讞 讗转 讛驻专讛 讘诪讛 砖讗诪专 诇砖拽讜诇 转讜专讗 讘讝讜讝讬 讜转讬专抓 诇讜 讘讚讗讬讻讗 诇讗砖转诇讜诪讬 诪谞讬讛 讜讬砖 讞讜诇拽讬谉 讘讛 讜讙讜专住讬谉 讘讛 讙讬专住讗 讗讞专转 讛讗 讗诐 讗讬谉 诇讜 诪注讜转 讗讬谉 诪讞讬讬讘讬谉 讗讜转讜 诇诪讻讜专 讗转 讛诪讟诇讟诇讬谉 讜讻诪讜 砖讗诪专讜 砖诐 诪诪专讬 专砖讜转讱 驻讗专讬 讗驻专注 讛讬讜 诇讜 诪讟诇讟诇讬谉 讛驻讞讜转讬诐 讜拽专拽注 驻讜专注讜 诪谉 讛诪讟诇讟诇讬谉 讛谉 砖讬专爪讛 讛诇讜讛 讘讻讱 注诇 讻专讞 讛诪诇讜讛 讛谉 砖讬专爪讛 讛诪诇讜讛 讘讻讱 注诇 讻专讞 讛诇讜讛 砖讻诇 讛诪讟诇讟诇 拽专讜讘 讛讜讗 诇诪讚专讙转 讛讻住祝 讬讜转专 诪谉 讛拽专拽注:

讜讛专讘 讛诪讗讬专讬 讝"诇 讻转讘 讜讝"诇 专讗讜讘谉 砖诪讻专 砖讚讛 诇砖诪注讜谉 讘讬谉 讘讗讞专讬讜转 讘讬谉 砖诇讗 讘讗讞专讬讜转 讜讻讘专 拽谞讗讜 讘讗讞讚 诪谉 讛讚专讻讬诐 砖讛拽专拽注 谞拽谞讛 讘讛诐 讘讻住祝 讘砖讟专 讜讘讞讝拽讛 讜讗讞专 砖拽谞讗讛 讬爪讗讜 注诇讬讛 注住讬拽讬谉 讜谞转讙诇讛 诇诇讜拽讞 讜注专注专 注诇讬讜 诇讜诪专 砖讬砖 诇讗讞专讬诐 转讘讬注讜转 注诇 讙讜祝 讛拽专拽注 讜讗讬 讗驻砖专 诇讜 诇讛注诪讬讚讛 讘砖讜驻讬 讗诐 注诪讚 讜爪讜讜讞 讜诇讗 专爪讛 诇讬讻谞住 诇注讘讜讚转 讛拽专拽注 讻诇诇 讛专讬 讝讛 讬讻讜诇 诇讞讝讜专 讘讜 讜讘讬转 讚讬谉 讻讜驻讬谉 讗转 讛讗讞专 诇讞讝讜专 诇讜 诪注讜转讬讜 讜讗讬谞讜 讘诪讬 砖驻专注 讗祝 注诇 驻讬 砖拽讘诇 注诇讬讜 讛诇讛 讗讞专讬讜转 讜讻讜'. 讗讘诇 讗诐 讙诇讛 讚注转讜 砖谞讜讞 诇讜 讘拽谞讬讬谞讜 讜讛转讞讬诇 讗讞专 讛注专注讜专 讘注讘讜讚转 讛拽专拽注 讗驻讬诇讜 诇讗 讛转讞讬诇 讗诇讗 讘诪爪专 讗诐 诇讞驻讜专 讘讜 讗诐 诇讚讜砖 注驻专讜 讗祝 注诇 驻讬 砖讗讬谉 注谞讬谉 讝讛 讗讙讜祝 讛拽专拽注 讜讗讬谞讛 讞讝拽讛 诇注谞讬谉 诪讻专 讛讜讗讬诇 讜诪讻诇 诪拽讜诐 拽谞讗讛 讘讗讞讚 诪讚专讻讬 讛讛拽谞讗讜转 讗讬谞讜 专砖讗讬 诇讞讝讜专 讘讜 讜讗驻讬诇讜 讘砖诇讗 拽讘诇 注诇讬讜 讛诪讜讻专 讗讞专讬讜转. 讜诪讛 砖讗诪专讜 讘讘讘讗 讘转专讗 注诇 讛诇讜拽讞 砖讚讛 砖诇讗 讘讗讞专讬讜转 讜谞诪爪讗转 砖讗讬谞讛 砖诇讜 砖讗讬谉 谞讝拽拽讬谉 诇讜 驻讬专讜砖讜 讙诐 讻谉 诪砖讛讞讝讬拽 讘讛 注诇 讛讚专讱 砖讛讝讻专谞讜 讜诇讗 注讜讚 讗诇讗 讗驻讬诇讜 诇讗 谞转讙诇讛 诇讜 讛注专注讜专 讻砖讛讞讝讬拽 讻诇 砖讛讜讗 诪诪讛专 讻诇 讻讱 讗讜诪讚 讛讜讗 讘讚注转讜 砖讗驻讬诇讜 注住讬拽讬谉 讬讜爪讗讬谉 注诇讬讛 讗讬谞讜 讞讜砖砖. 讜讝讛 砖讗诪专谞讜 砖注讚 砖诇讗 讛讞讝讬拽 讘讛 讬讻讜诇 诇讞讝讜专 驻讬专砖讜 讙讚讜诇讬 讛诪驻专砖讬诐 讘砖诇讗 砖讛讛 讘讻讚讬 砖讬注诪讜讚 注诇讬讛诐 讜讬专讗讛 讗诐 讬砖 诇讛诐 诪诪砖 讗诐 诇讗讜 讗讘诇 讗诐 砖讛讛 讻诇 讻讱 讗祝 注诇 驻讬 砖诇讗 讛讞讝讬拽 讗讬谞讜 讬讻讜诇 诇讞讝讜专 讘讜 砖讛专讬 诪讜讻专 讘讛诪讛 诇讞讘讬专讜 讜讬砖 讘讛 诪讜诪讬谉 讜砖讛讛 讻讚讬 诇专讗讜转诐 讜诇讗 讞讝专 讘讜 讗讬谞讜 讬讻讜诇 注讜讚 诇讞讝讜专 讘讜. 讜讬砖 讞讜诇拽讬谉 砖诇讗 谞讗诪专 讻谉 讘诪讜诪讬谉 讜讘诪拽讞 讟注讜转 讗诇讗 讘讗讜谞讗讛 讻诪讜 砖讬转讘讗专. 讜注讜讚 谞专讗讛 诇讜 诪讛 砖讗讬谉 讝讛 讚讜诪讛 诇讘讛诪讛 砖诪讻谞讬住讛 诪讬讚 讘讘讬转讜 讜诪谞住讛 讗讜转讛 讜诪专讙讬砖 讘诪讜诪讬讛 诪讛 砖讗讬谉 讻谉 讘砖讚讛 砖讘讬专讜专 讛注谞讬谉 讗讬 讗驻砖专 诇讛 诇讬讚注 诪讚注转讜 讗诇讗 注诇 讬讚讬 讙诇讜讬 讗讞专讬诐. 注"讻.
诇注谞讬谉 驻住拽 讻转讘 讛"专 诪讗讬专 讘专 讬爪讞拽 诪住专拽住讟讛 讝"诇 讜讝讛 诇砖讜谞讜 专讗讜讘谉 砖诪讻专 砖讚讛 砖诇讗 讘讗讞专讬讜转 讜讬爪讗讜 注诇讬讛 注住讬拽讬谉 砖讗诪专讜 讙讝讜诇讛 讛讬讗 讗爪诇 专讗讜讘谉 讜讛讞讝讬拽 讘讛 讛诇讜拽讞 讞讝拽讛 讻诇 砖讛讜讗 转讜 诇讗 诪爪讬 诇诪讛讚专 讘讬讛. 讜讗讬讻讗 诪讗谉 讚诪驻专砖 讚讜拽讗 讞讝拽讛 讻讬 讛讗讬 讚讚讬讬砖 讗诪爪专讬 讛讜讗 讚诪注讻讘讗 注诇讬讛 诪诇诪讛讚专 讗讘诇 讞讝拽讛 谞注诇 讙讚专 驻专抓 诇讗 诪注讻讘讗 注诇讬讛 诇讙讘讬 讛讗讬 讚讬谞讗 讜讗祝 注诇 讙讘 讚诇讙讘讬 诪拽谞讛 讛讬讗 讞讝拽讛 诪注诇讬讗 讛讻讗 诇讗. 讜讘讜讚讗讬 讚讛讗 诪讬诇转讗 讚讞讬拽讗 讟驻讬 讚讜讚讗讬 讻讬讜谉 砖砖诪注 讛注住讬拽讬谉 讜讛讞讝讬拽 讗讞专 讻讱 讗驻讬诇讜 讻诇 砖讛讜 诪讬讞讝讬 讚讗讞讜诇讬 讗讞讬诇 讜讗讬转专爪讬 讘讻诇 讚讛讜 讜讗驻讬诇讜 讚讬讬砖 讗诪爪专讬 砖诇讗 讛讞讝讬拽 讘讙讜祝 讛拽专拽注 讗诇讗 砖转拽谉 讘诪爪专 讻诇 砖讛讜讗 拽讜讚诐 砖转讘注讜 诇讛讞讝讬专 诇讜 诪注讜转讬讜 讻讬讜谉 砖讻讘专 砖诪注 讛注住讬拽讬谉 讛专讬 诪讞诇. 讜爪专讬讱 注讬讜谉. 讜讛讬讻讗 讚诇讗 讛讞讝讬拽 讘讛 讻诇诇 诪讻讬 砖诪注 注住讬拽讬谉 讜诇讗 讛讞讝讬拽 讘讛 谞诪讬 诪注讬拽专讗 诪爪讬 诇讜拽讞 诇诪讛讚专 讘讬讛 诇讗诇转专 讚诪爪讬 讟注讬谉 谞讛讬 讚讗讞专讬讜转 讚注诇诪讗 讻讙讜谉 讗讞专讬讜转 讚诇讜拽讞 专讗砖讜谉 讜讚诪诇讜讛 讚注诇讱 诇讗 拽讘讬诇转 注诇讱 讗讘诇 讗讞专讬讜转 讚谞驻砖讱 讚诇讗 讙讝诇转讛 拽讘讜诇讬 拽讘讬诇转 讗祝 注诇 讙讘 讚驻讬专砖转 讚讘诇讗 讗讞专讬讜转 讝讘讬谞转讛 谞讬讛诇讬 讜讻讬讜谉 讚诇讗 讗讞讝讬拽讬 讘讛 诪注讜诇诐 诇讗 诪拽诪讬 注专注讜专 讜诇讗 讘转专 注专注讜专 讻诪讗谉 讚诇讗 讝讘讬谞转讛 诪讬谞讱 诪注讜诇诐 讚诪讬 讜诪拽讞讬 讘讟诇 讜注诇讬讱 诇讛讞讝讬专 诇讬 诪注讜转讬. 讜讟注诪讗 讛讜讗 讚讻讬讜谉 讚讗诪专 诇讬讛 诪讻专转讬 诇讱 砖讚讛 驻诇讜谞讬转 讜谞诪爪讗转 砖讗讬谞讛 砖诇讜 讜讝讛 诇讗 讛讞讝讬拽 讘讛 诇讗 谞讙诪专 讛诪讻专. 讜讻转讘 讙讗讜谉 讝"诇 讗祝 注诇 讙讘 讚拽讬讬诪讗 诇谉 讚拽专拽注 谞拽谞讛 讘讻住祝 讘诇讗 讞讝拽讛 讛讻讗 诇注谞讬谉 注住讬拽讬谉 讗爪专讻讜讛 讞讝拽讛 诪砖讜诐 驻住讬讚讗 讚诇拽讜讞讜转 讚诇讬转 诇谉 诇讗驻住讜讚讬谞讛讜 讘讻讛讗讬 讙讜讜谞讗 讻讬讜谉 讚讘诇讗 讗讞专讬讜转 讝讘谞讛. 讜讛讬讻讗 讚讝讘谞讛 谞讬讛诇讬讛 讘讗讞专讬讜转 谞诪讬 讗讬 讗讞讝讬拽 讘讛 讘转专 讚砖诪注讬谞讛讜 诇注专注讜专讬 讗讜 诪拽诪讬 讛讻讬 诪爪讬 诪讜讻专 讗诪专 诇讬讛 讗讞讜讬 诇讬 讟讬专驻讱 讜讗砖诇诐 诇讱 讜讗讬 诇讗 讗讞讝讬拽 讘讛 讻诇诇 诇讗 诪拽诪讬 讛讻讬 讜诇讗 讘转专 讛讻讬 诪爪讬 讻讬讬祝 诇讬讛 讚诇讬讛讚专 诇讬讛 讝讜讝讬 诇讗诇转专. 讗讬讻讗 诪讗谉 讚驻专讬砖 诇讛 诇讛讱 砖诪注转讗 讚讗祝 注诇 讙讘 讚讛讞讝讬拽 讘讛 诇讜拽讞 诪拽诪讬 讚谞讬转讬 讛谞讱 注专注讜专讬 讻讬讜谉 讚诇讗 讗讞讝讬拽 讘讛 讘转专 讛讻讬 讻诇诇 诪爪讬 讛讚专 讘讬讛. 讜讛讗 讚讗诪专讬谞谉 讘讘转专讗 谞诪爪讗转 砖讚讛 砖讗讬谞讛 砖诇讜 谞诪讬 讗讬谞讜 讞讜讝专 注诇讬讜 诪转讜拽诪讗 讘砖讛讞讝讬拽 讘讛 诪砖砖诪注 讛注专注讜专讬谉 讜讗转讗 讛讻讗 诇讗砖诪讜注讬谞谉 讚讗祝 注诇 讙讘 讚讛讞讝讬拽 讘讛 拽讜讚诐 诇讻谉 讻讬讜谉 讚讛砖转讗 讘转专 讛讻讬 诇讗 讛讞讝讬拽 讘讛 讻诇诇 讗驻讬诇讜 诪讬 砖驻专注 诇讬转 诇讬讛 诇拽讘讜诇讬 讚诇讗 砖讬讬讱 诪讬 砖驻专注 讗诇讗 注诇 诪讬 砖讞讜讝专 诪诪拽讞 砖谞转拽讬讬诐 诪诪讜讻专 诇诇讜拽讞 讗讘诇 讝讛 诇讗 拽谞讛 讻诇诇 讚讗讬谉 讗讚诐 诪讜讻专 诪讛 砖讗讬谞讜 砖诇讜. 讜诇讛讗讬 驻讬专讜砖讗 讛讜讗 讚讗讬转 诇谉 诇驻专讜砖讬 讜诪讬诪专 诪讻讬 讚讬讬砖 讗诪爪专讬 讛讜讗 讚讛讜讬讗 讞讝拽讛 诇讙讘讬 讛讗讬 注谞讬讬谞讗 诪砖讜诐 讚讻讬讜谉 讚注专讻讛 诇讛讛讬讗 讗专注讗 讘讛讚讬 讗专注讬讛 讙诇讬 讗讚注转讬讛 讚讘讻诇 讚讛讜讗 谞讬讞讗 诇讬讛 诇讗转专讜爪讬讬 讗讘诇 谞注诇 讙讚专 讜驻专抓 诇讗讜 讞讝拽讛 诪注诇讬讬转讗 讛讬讗 诇讙讘讬 讛讗讬 诪讬诇转讗 讻讬讜谉 砖讬爪讗讜 注住讬拽讬谉 讚讞砖讜 专讘谞谉 诇驻住讬讚讗 讚诇讜拽讞 讗讘诇 讗诐 诇讗 讬爪讗讜 注诇讬讛 注住讬拽讬谉 讻讬讜谉 砖谞注诇 讙讚专 讜驻专抓 讻诇 砖讛讜讗 讗讬谉 讗讞讚 诪讛诐 讬讻讜诇 诇讞讝讜专 讘讜. 讜诇驻讬专讜砖讗 拽诪讗 讚驻专讬砖谞讗 讚讘砖诇讗 讛讞讝讬拽 讘讛 讻诇诇 诪讬讬专讬 驻砖讬讟讗 讚讻讬讜谉 砖诇讗 讛讞讝讬拽 讘讛 诪注讜诇诐 讬讻讜诇 诇讞讝讜专 讘讜. 讜诇讗 诪爪讬转 诇诪讬诪专 讚讗讬爪讟专讬讱 诇讗砖诪讜注讬谞谉 讚诇讬转 诇讬讛 诇拽讘讜诇讬 诪讬 砖驻专注 讚讛讗 谞诪讬 驻砖讬讟讗 诇谉 讚讗驻讬诇讜 讘诪拽讞 砖谞转拽讬讬诐 讜专爪讛 讛诇讜拽讞 诇讞讝讜专 诪砖讜诐 讚诪住转驻讬 诪讗讜谞住讬谉 讚诪爪讬 讛讚专 讘讬讛 讜诇讬转 诇讬讛 诇拽讘讜诇讬 诪讬 砖驻专注. 讜讛讻讬 讗诪专讬谞谉 讛转诐 讙讘讬 讛讛讜讗 讚讝讘谉 讞诪专讗 讜讘注讬 诪讬谞住讬讛 讚讘讬 驻专讝拽 专讜驻讬诇讗 讻诇 砖讻谉 讛讻讗 讚诇讗 拽谞讛 讻诇讜诐 诪诪讜讻专 讘讟诇 讛诪拽讞 砖讛专讬 讙讝诇谉 讛讬讛 讜拽专拽注 讗讬谞讛 谞讙讝诇转 讛讬诇讻讱 诇讗 砖讬讬讱 讛讻讗 诪讬 砖驻专注 讻诇诇 讜诇讗 讛讜讛 爪专讬讱 诇讗砖诪讜注讬谞谉 讛讗 诪讬诇转讗 讗讘诇 讘讚讗讞讝讬拽 讘讛 讛讜讗 讚讗讬讻讗 诇讗讜拽讜诪讛 讜讗讬爪讟专讬讱 诇讗砖诪讜注讬谞谉 讚诇讗 讗讬爪讟专讬讱 诇拽讘讜诇讬 诪讬 砖驻专注 讻讚驻专讬砖讬转. 诪讻诇 诪拽讜诐 讛讗讬 讚讜拽讬讗 讚讚讬讬拽讬谞讗 诪爪讬谞讗 诇讚讞讜讬讛 讚讛讗讬 诇讗 讛讞讝讬拽 讘讛 讘注讬 诇诪讬诪专 砖诇讗 讛讞讝讬拽 讘讛 讞讝拽转 讚讬讬砖 讗诪爪专讬 讗诇讗 谞注诇 讙讚专 讜驻专抓 讻诇 砖讛讜讗. 讗讬 谞诪讬 诪讜拽诪讬 诇讛 讘砖谞转谉 讛讻住祝 讛讬诇讻讱 讗祝 注诇 讙讘 讚诇讗 讛讞讝讬拽 讘讛 讻诇诇 讛讚讬谉 谞讜转谉 砖诇讗 讬讞讝讜专 讘讜 讻讬讜谉 砖诇讗 拽谞讛 讘讻住祝. 讜讻谉 驻讬专砖 专讘 讛讗讬讬 讙讗讜谉 讝"诇. 讜讛讬讻讗 讚讗讞讝讬拽 讘讛 谞诪讬 讻转讘 专讘讬谞讜 讛讙讚讜诇 讝"诇 讘转砖讜讘讛 讚讜拽讗 讛讬讻讗 讚讗讬转 诇讬讛 诇诪讜讻专 讗专注讗 讗讞专讬转讬 讘讛讛讬讗 砖注转讗 讚诪爪讬 诇讜拽讞 讛讚专 注诇讛 讗讬 讟专驻讬 诇讛 诇讗专注讗讬 诪谞讬讛 讗讘诇 讗讬 诇讬转 诇讬讛 讗专注讗 讗讞专讬转讬 诪爪讬 诇讜拽讞 讗诪专 诇讬讛 讗讜 讗讛讚专 诇讬 讝讜讝讬 诪讛砖转讗 讗讜 讝讬诇 讝讘讜谉 讘讛讜 讗专注讗 诇讗讞专讬讜转讬. 注讚 讻讗谉.
讜讛诪驻专砖 讝"诇 讻转讘 讗讬讻讗 讚讗诪专讬 讗驻讬诇讜 讘讗讞专讬讜转 谞诪讬 诪爪讬 讗诪专 诇讬讛 讗讞讜讬 诇讬 讟专驻讱 讜讗砖诇诐 诇讱 讜讗祝 注诇 讙讘 讚诇讗 讛讞讝讬拽 讘讛 诪注讜诇诐 讚讗诪专讬谞谉 讚讬讻讜诇 诇讞讝讜专 讘讜 讛谞讬 诪讬诇讬 讻讬 诇讬讟专驻讜 诇讛 诪谞讬讛 讛讜讗 讚讗诪专讬谞谉 讚诇讬讛讚专 讜诇讬转讘注讬讛 讘讝讜讝讬 讜讚讜拽讗 讘讛讛讬讗 砖注转讗 讗讘诇 讛砖转讗 讻讬 谞驻拽讬 注住讬拽讬谉 诇讗 诪爪讬 诇诪讬转讘注讬讛 讘讝讜讝讬 讗祝 注诇 讙讘 讚讝讘谉 诪谞讬讛 讘讗讞专讬讜转 讜讻诇 砖讻谉 讗讬 讝讘谉 诪谞讬讛 讘诇讗 讗讞专讬讜转 讜讚讞讬拽 讜讜讚讗讬 讚诇讛讗讬 驻讬专讜砖讗 诇讗 讙专住讬谞谉 讚讗诪专 诇讬讛 讗诇讗 讗诪专 诇讬讛 讛讜讗 讚讙专住讬谞谉 注"讻 诇砖讜谞讜. 讜专讘讬谞讜 转诐 诪驻专砖 注讚 砖诇讗 讛讞讝讬拽 讘讛 讬讻讜诇 诇讞讝讜专 讘讜 讗驻讬诇讜 谞转谉 讗转 讛诪注讜转 讜讻讙讜谉 讘讗转专讗 讚诇讗 拽谞讜 讘讻住驻讗 讜讻讜' 讻讻转讜讘 讘转讜住驻讜转 驻专拽 诪讬 砖讛讬讛 谞砖讜讬. 讜讛讗讬 讚谞拽讟 诪讗讬诪转 讛讜讬讗 讞讝拽讛 诪讻讬 讚讬讬砖 讗诪爪专讬 讛讜讛 诪爪讬 诇诪讬诪专 谞注诇 讜讙讚专 讗诇讗 转拽讜谉 讝讛 讛讙讘讛转 讛诪爪专讬诐 讛讬讛 专讙讬诇 讘讬谞讬讛诐 讜拽讗 诪砖诪注 诇谉 讚讻谞注诇 讜讙讚专 讚诪讬. 转讜住驻讜转 砖讗谞抓.
讜专讘讬 讬砖注讬讛 讝"诇 讻转讘 讜讝"诇 注讚 砖诇讗 讛讞讝讬拽 讘讛 诇驻讜诐 专讬讛讟讗 诪砖诪注 砖诇讗 注砖讛 砖讜诐 讞讝拽讛. 讜转讬诪讛 诪讗讬 拽讗 诪砖诪注 诇谉 诇讗 讘专讬砖讗 讜诇讗 讘住讬驻讗. 讜转讬专抓 专讘讬谞讜 转诐 讚诪讬讬专讬 砖谞转谉 诪注讜转 讘转讜专转 驻专注讜谉 讜诇讗 讘转讜专转 拽谞讬讬讛 讜讞讬讚讜砖讗 讚专讬砖讗 讚讬讻讜诇 诇讞讝讜专 讘讜 讻诇讜诪专 诪讜转专 诇讞讝讜专 讘讜 讚诇讬讻讗 诪讬 砖驻专注 讚讗祝 注诇 驻讬 砖谞转谉 讛诪注讜转 诇讗 讙诪专 讘讚注转讜 诇拽谞讜转 注讚 砖讬讞讝讬拽 讜讬专讗讛 讛拽专拽注. 注讚 讻讗谉 诇砖讜谞讜.


讞讬转讗 讚拽讟专讬. 讻诪讜 诪砖诇 讛讜讗 讻诇讜诪专 谞讗讚 拽砖讜专 诪诇讗 讜诇讗 讬讚注 讗诐 诪讬诐 讗讜 讬讬谉 讗讜 砖诪谉 讬砖 讘讜 讜拽谞讬转 讗讜转讜 讘诪讛 砖讬砖 讘讜 讜谞诪爪讗 砖诇 诪讬诐 讻讱 讝讛. 专"讞 讝"诇.
讜专讘讬谞讜 讬讛讜谞转谉 讝"诇 驻讬专砖 讜讝"诇 讻诇讜诪专 砖拽 拽砖讜专 讛讬讟讘 讘讛专讘讛 拽砖专讬诐 诇讛专讗讜转 砖讚讘专 讞砖讜讘 讬砖 讘讜 讜讗讬谉 讘讜 诪诪砖 讜讛拽讜谞讛 诇讗 讘讚拽 诪讛 讬砖 讘讜 讛谞讬讞 诪注讜转讬讜 注诇 拽专谉 讛爪讘讬 讛讻讬 谞诪讬 讝讛 砖拽谞讛 砖诇讗 讘讗讞专讬讜转 讜讙诐 注转讛 讻砖砖诪注 诇讗 讛专讙讬砖 讜注讘讚讜 讻讘专讗砖讜谞讛 讛驻住讬讚 诪注讜转讬讜 讘砖转讬拽转讜. 注"讻.


专讘 讛讜谞讗 讗诪专 讗讜 讻住祝 讗讜 诪讬讟讘. 讻转讘讜 讘转讜住驻讜转 讜专讘讬谞讜 转诐 讝"诇 诪驻专砖 砖讬砖 砖诇砖讛 讚讬谞讬诐 讜讻讜'. 讜拽砖讛 讗讬讱 诪谞讬讞 专讘讬谞讜 转诐 专讘 讛讜谞讗 讘专讬讛 讚专讘 讬讛讜砖注 讜专讘 驻驻讗 讚讗讬谞讜谉 讘转专讗讬 讜讗讬谞讜 驻讜住拽 讻诪讜转谉. 讜讛"专 讬砖专讗诇 讛讬讛 讗讜诪专 讚专讘 讛讜谞讗 谞诪讬 讗讬转 诇讬讛 讻诇 诪讬诇讬 诪讬讟讘 讜讛讻讬 驻讬专讜砖讜 讗讜 讻住祝 讗讜 诪讬讟讘 驻讬专讜砖 讗诐 讬砖 诇讜 讻住祝 讬转谉 诇讜 讻住祝 讜讗诐 讗讬谉 诇讜 讻住祝 讬转谉 讗讜 住讜讘讬谉 讗讜 诪讬讟讘 诪讛 砖讬专爪讛. 讜讛讻讬 驻专讬讱 讘讙诪专讗 诇讬转 诇讬讛 驻砖讬讟讗 驻讬专讜砖 诇讬转 诇讬讛 诇讗 讻住祝 讜诇讗 诪讬讟讘 驻砖讬讟讗 砖讬转谉 诇讜 住讜讘讬谉 注"讻 讗讜诪专 诪"讚 讗诪专 诇讬讛 讝讬诇 讟专讞 讜讝讘讬谉 讻讚讬 诇讬转谉 诇讜 讻住祝 拽讗 诪砖诪注 诇谉 讗讘诇 诇注讜诇诐 讛讬讻讗 讚诇讬转 诇讬讛 讻住祝 讬转谉 诇讜 讗讜 诪讬讟讘 讗讜 住讜讘讬谉 讚讻诇 诪讬诇讬 诪讬讟讘 讛讜讗. 讗讘诇 拽砖讛 注诇 讚专讱 讝讛 讛讗 讚拽讗诪专 讙讘讬 专讘 讗住讬 讗讬诇讬诪讗 诇注谞讬谉 诪讬讟讘 讛讬讬谞讜 讚专讘 讛讜谞讗 诪砖诪注 讚专讘 讛讜谞讗 讚讜拽讗 拽讗诪专 讗讜 讻住祝 讗讜 诪讬讟讘 讚拽专拽注 讛专讬 讛讜讗 讻讻住祝 诪诪砖 讜诇讗 讻诪讜 砖驻讬专砖 讛专"讬 讚诪讬讟讘 讜住讜讘讬谉 砖讜讬谉. 讙诇讬讜谉.
讜讝"诇 讙诇讬讜谞讜转 讗讞专讬诐 讜诇讚注转 专讘讬谞讜 转诐 讛驻讬专讜砖 讻谉 讻砖讗讬谉 诇讜 讻住祝 讗讝 讬讻讜诇 诇讬转谉 讻诇 诪讬诇讬 讻诪讜 诪讬讟讘 讜讻砖讬砖 诇讜 讻住祝 爪专讬讱 诇讬转谉 诇讜 讗讜 讻住祝 讗讜 诪讬讟讘. 讜拽砖讛 诇讬 注诇 讝讛 诪讛 讛讜爪专讻讜 诇讜诪专 专讘 驻驻讗 讜专讘 讛讜谞讗 讻诇 诪讬诇讬 诪讬讟讘 谞讬诪讗 讚讗讬爪讟专讬讱 诪讬讟讘 砖讚讛讜 讛讬讻讗 讚讗讬转 诇讬讛 讻住祝 讚讬爪讟专讱 诇讬转谉 诇讜 讻住祝 讗讜 诪讬讟讘. 注"讻.
讜转诇诪讬讚 讛"专 驻专抓 讝"诇 讻转讘 讜讝"诇 讗"谞 讬砖 诇驻住讜拽 讚讛诇讻讛 讻专讘 讛讜谞讗 讘讻诇 注谞讬谉 讜讗祝 注诇 讙讘 讚驻诇讬讙讬 诪讻诇 诪拽讜诐 讗讬谉 讛诇讻讛 讻转诇诪讬讚 讘诪拽讜诐 讛专讘 讚讛讬讬谞讜 专讘 讛讜谞讗 讚讛讜讗 讛讬讛 拽讚诪讜谉 讗讘诇 诪讗讘讬讬 讜专讘讗 讜讗讬诇讱 诇讗 住讘讬专讗 诇谉 讛讗讬 住讘专讗. 注讚 讻讗谉.
讜专讘讬 讬砖注讬讛 讝"诇 讻转讘 讘驻讬专讜砖 讛讙诇讬讜谉 讜讝"诇 讜专讘讬谞讜 转诐 讗讜诪专 讚诇讗 驻诇讬讙讬 讚诪讜讚讜 讚讗讬 讗讬转 诇讬讛 讻住祝 讗讜 诪讬讟讘 讬讛讬讘 诇讬讛 讜讛讗 讚讗诪专 讻诇 诪讬诇讬 诪讬讟讘 讛讜讗 讛讬讬谞讜 讘讚诇讬转 诇讬讛. 注"讻.


讗讬 讘讚诇讬转 诇讬讛 驻砖讬讟讗. 转讬诪讛 讚诪讗讬 驻砖讬讟讜转讗 讗讬讻讗 讻讬讜谉 讚讻转讬讘 讻住祝 讛讜讛 讗诪讬谞讗 讚讜拽讗 讚讛讗 讙讘讬 注讘讚 注讘专讬 讗讬爪讟专讬讱 拽专讗 诇专讘讜转 砖讜讛 讻住祝 讻讻住祝 诪讬砖讬讘 讙讗讜诇转讜 讜讗讬 诇讗讜 讬讬转讜专讗 讚拽专讗 诇讗 讛讜讛 讗诪专讬谞谉 砖讜讛 讻住祝 讻讻住祝 诪砖讜诐 讚讻转讬讘 讻住祝. 讜讬"诇 讚讛讻讬 驻专讬讱 驻砖讬讟讗 讻讬讜谉 讚讙诇讬 拽专讗 讙讘讬 注讘讚 讚砖讜讛 讻住祝 讻讻住祝 讗诐 讻谉 诇讗 讗讬爪讟专讬讱 拽专讗 诇讛讻讬 讜诪砖谞讬 诪讛讜 讚转讬诪讗 讗祝 注诇 讙讘 讚讙诇讬 拽专讗 讚砖讜讛 讻住祝 讻讻住祝 讗讬爪讟专讬讱 谞诪讬 诇讗砖诪讜注讬谞谉 讛讻讗 讬砖讬讘 诇专讘讜转 砖讜讛 讻住祝 讻讻住祝 诪砖讜诐 讚讻转讬讘 诪讬讟讘 讜讛讜讛 讗诪讬谞讗 讝讬诇 讟专讞 讜讝讘讬谉 讜讗讬讬转讬 讻住祝 讚讘注讬 诪讬讟讘. 讜专讘 讛讜谞讗 诇讗 住讘讬专讗 诇讬讛 讛讻讬 讚讻诇 诪讬诇讬 诪讬讟讘 讛讜讗 拽讗 诪砖诪注 诇谉 拽专讗 讚讛讬讻讗 讚诇讬转 诇讬讛 讬讛讬讘 讗驻讬诇讜 住讜讘讬谉 讜讗祝 注诇 讙讘 讚讻转讬讘 诪讬讟讘 诇讗 讗诪专讬谞谉 讝讬诇 讜讟专讞 讜讝讘讬谉 讜讗讬讬转讬 讻住祝. 讜注讜讚 讬砖 诇讜诪专 讚诪住讘专讗 讜讚讗讬 讚砖讜讛 讻住祝 讻讻住祝 讜诇讛讻讬 驻专讬讱 驻砖讬讟讗 讜讗祝 注诇 讙讘 讚讙讘讬 注讘讚 讗讬爪讟专讬讱 拽专讗 讛讬讬谞讜 诪砖讜诐 讚讻讬讜谉 讚讬讛讬讘 讚诪讬 诪拽谞转讜 讛讜讬 讻讘注诇 讞讜讘 讜诇讗 诪爪讬 诇住诇讜拽讬讛 讗诇讗 讘讝讜讝讬 讛讬讻讗 讚讗讬转 诇讬讛 讝讜讝讬 讻讚诪讜讻讞 讘讻转讜讘讜转 驻专拽 讛讻讜转讘 讙讘讬 讛讛讜讗 讚讛讜讬讗 转讜诇讛 诪注讜转讬讜 讘讙讜讬 拽讗 诪砖诪注 诇谉 讬砖讬讘 讚讗驻讬诇讜 讗讬转 诇讬讛 讻住祝 诪爪讬 诇住诇讜拽讬讛 讘砖讜讛 讻住祝. 诪讛专"讬 讻讛谉 爪讚拽 讝"诇.
讞"诪 转讬"讟 讜诇注谞讬谉 驻住拽 讛诇讻讛 讻转讘 讛专讘 讛诪讗讬专讬 讝"诇 讜讝"诇 诇注谞讬谉 谞讝拽讬诐 讗诐 讬砖 诇讝讛 砖转讘讬注转 讛谞讝拽 注诇讬讜 诪注讜转 讜诪讟诇讟诇讬诐 讗驻讬诇讜 驻讞讜转讬诐 讜拽专拽注讜转 谞讜转谉 诇讜 讗讬讝讛 砖讬专爪讛 讗讜 讻住祝 讗讜 诪讟诇讟诇讬谉 讛驻讞讜转讬诐 讜讗驻讬诇讜 住讜讘讬谉 讗讜 诪讬讟讘 拽专拽注 砖讬砖 诇讜 讛谉 砖讛讜讗 砖讜讛 讘砖诇 注讜诇诐 讛谉 讬讜转专 讛谉 讞住专. 讜拽爪转 讞讻诪讬 讛爪专驻转讬诐 讞讜诇拽讬谉 诇讜诪专 砖讘谞讬讝拽讬谉 讗诐 讗讬谉 砖诐 拽专拽注 讜讬砖 砖诐 讻住祝 讜诪讟诇讟诇讬诐 讝拽讜拽 讛讜讗 诇讬转谉 讻住祝 讜诪驻专砖讬诐 砖诪讜注转 讛谞讘诇讛 讜讛讜讗 诇砖讜谉 讛讙诪专讗 讘拽爪转 谞讜住讞讗讜转 讛砖转讗 讗讬 讗讬转 诇讬讛 谞讘诇讛 诇讚讬讚讬讛 讬讛讬讘 诇讬讛 讛讗 讚讬讚讬讛 诪讬讘注讬讗 讻砖讗讬谉 诇讜 讻住祝. 讜讗讬谉 讚讘专讬讛谉 谞专讗讬谉 讚讗祝 注诇 驻讬 砖讬砖 诪讘讬讗讬谉 专讗讬讛 诇讝讛 诪讚讘专讬 讙讚讜诇讬 讛诪讞讘专讬诐 砖讻转讘讜 讻砖讘讬转 讚讬谉 谞讝拽拽讬谉 诇讙讘讜转 诇谞讝拽讬谉 讙讜讘讬谉 诪谉 讛诪讟诇讟诇讬诐 转讞讬诇讛 讜讗诐 讗讬谉 诇讜 讗讜 砖讗讬谉 诪住驻讬拽讬谉 讙讜讘讬谉 诇讜 诪谉 讛拽专拽注 诪注讜诇讛 砖讘谞讻住讬讜 讗讬谞讛 专讗讬讛 砖讗讬谉 讛讻讜讜谞讛 讻讚讘专讬讛诐 讗诇讗 砖转讛讗 讛讘讞讬专讛 讘讬讚 讛诪讝讬拽. 注"讻 诇砖讜谞讜.


驻砖讬讟讗 讛讗讬 讘专讗 讜讛讗讬 诇讗讜 讘专讗. 讛拽砖讜 讘转讜住驻讜转 讗诪讗讬 驻砖讬讟讗 诇讬讛 讜讻讜'. 讜拽砖讛 诇诪讛 诇讗 讛拽砖讜 讛转讜住驻讜转 诪讚专讘 讗住讬 讗讚专讘 讗住讬 讚讛讻讗 诪砖诪注 砖谞讜讟诇 讞爪讬 诪诪砖 讜诇拽诪谉 拽讗诪专 专讘 讗住讬 砖谞讜讟诇 专讘讬注 讘拽专拽注 讗讜 专讘讬注 讘诪注讜转. 讜讬"诇 砖讛转讜住驻讜转 砖诇讗 讛拽砖讜 诪讚专讘 讗住讬 诇驻讬 砖讛诐 注讜砖讬诐 注讬拽专 诪驻讬专讜砖 砖谞讬 砖驻讬专砖 专砖"讬 讝"诇 讜诇驻讬 驻讬专讜砖 砖谞讬 驻讬专砖 讻住驻讬诐 讛专讬 讛讜讗 讻拽专拽注 讚拽讗诪专 专讘 讗住讬 讛讬讬谞讜 砖讘讗 诇讛砖诪讬注谞讜 砖诇讗 转讗诪专 讚讜拽讗 诪注讜转. 讙诇讬讜谉.
讜讗讬谉 诇转专抓 诪讛 砖讛拽砖讜 讘转讜住驻讜转 诪讚讗诪专 砖诪讜讗诇 讜讬转专 讚诇拽诪谉 讗讬讬专讬 讘讗驻讜转讬拽讬 讜诇讛讻讬 讜讬转专 讚讛讗 拽诪谉 讬讜转专 讚讜诪讛 诇讗驻讜转讬拽讬 讻讬 讗讬谞谉 讙讜讘讬谉 诪讻住驻讬诐 讻诇诇. 讙诇讬讜谉.


注讜讚 讻转讘讜 讘转讜住驻讜转 讜讬"诇 讻砖讞诇拽讜 拽专拽注 讚讜拽讗 讗讬转 诇讬讛 讚讜讬转专 讚砖谞讬讛诐 注讜诪讚讬诐 讘住驻拽 讜讻讜'. 讜讗祝 注诇 讙讘 讚讗讜拽讬诪谞讗 诇拽诪谉 讚讛讻讗 讻砖注砖讗讜 讗驻讜转讬拽讬 讗驻砖专 讚诇讗 讬讚注讜 砖注砖讗讜 讚讗驻讜转讬拽讬 讚讗讬 讛讜讜 讬讚注讬 诇讗 讛讜讛 砖拽讬诇 诇讬讛 讜诇讗 讛讬讜 讞讜诇拽讬谉 砖讚讛 讛讗驻讜转讬拽讬 诇爪讚 讗讞讚. 讗讬 谞诪讬 讛讜讜 讬讚注讬 讜诇讗 讞砖砖讜 讻讬讜谉 讚讗讬谞讜 讗驻讜转讬拽讬 讙诪讜专 讜讬讻讜诇 讛讘注诇 讞讜讘 诇讬讟讜诇 拽专拽注 讗讞专 讗诐 讬专爪讛. 讛专讗"砖 讝"诇.
讜讛讬讬谞讜 谞诪讬 讚拽讗诪专 讗讚专讘讗 诇讗讬讚讱 讙讬住讗 讻诇讜诪专 诪讛讗讬 讟注诪讗 讚拽讗诪专 诇诇讬砖谞讗 拽诪讗 讚驻砖讬讟讗 讚讗讝讬诇 讜砖拽讬诇 讘讻住驻讬诐 讗诪专讬谞谉 讛砖转讗 诇诇讬砖谞讗 讘转专讗 讚诇讗 砖拽讬诇 讜诪讬 砖讛驻住讬讚 讛驻住讬讚 讚讻砖讞诇拽讜 诇讻讱 诇讗 谞讟诇 讻住驻讬诐 诪砖讜诐 讚诇讗 诪砖转诪专讬 诪讙谞讘讬. 转诇诪讬讚 讛专"专 驻专抓 讝"诇.


诪住驻拽讗 诇讬讛 讜讻讜'. 驻讬专砖 专砖"讬 讝"诇 砖谞讬 诇砖讜谞讜转 讜讻转讘 讛讜讗 讝"诇 讚诇砖讜谉 专讗砖讜谉 注讬拽专 诪砖讜诐 讚诪住转讘专 讛讬讻讗 讚驻诇讬讙讬 转专讬 讗诪讜专讗讬 讜讛砖诇讬砖讬 诪住转驻拽 讬专讗讛 砖讛讜讗 诪住转驻拽 讗讬 讻诪专 讗讬 讻诪专. 讜诪讬讛讜 谞专讗讛 讚驻讬专讜砖 砖谞讬 注讬拽专 讚诇驻讬专讜砖讗 拽诪讗 讛讜讛 诇讬讛 诇诪讬诪专 专讘讬注 讘拽专拽注 讜讘诪注讜转. 转讜住驻讜转 讛专"讗 讝"诇.
诇诇砖讜谉 讗讞专讜谉 讻诇 讝讛 讛讚讘讜专 讛讜讗 讘转讜住驻讜转 讘讻讜专讜转 诪"讞 讘' 砖诇 专砖"讬 讝"诇 诇讗 讬转讻谉 讙讬专住转 专讘讬谞讜 讞谞谞讗诇 讝"诇 讚讙专讬住 讘驻专拽 讘讬转 讻讜专 砖诇砖讛 讗讞讬诐 讜讬"诪 砖谞讜讟诇 讞爪讬 讞诇拽讜 讛专讗讜讬 诇讜 讗讬 讛讜讛 讬讜专砖 讜讚讗讬 讜讛砖转讗 讛砖诇讬砖讬 诪砖讜诐 砖讛讜讗 住驻拽 专讘讬注 讞诇拽讜 谞讜讟诇 讘拽专拽注 讜专讘讬注 讞诇拽讜 谞讜讟诇 讘诪注讜转 讜讞爪讬 讞诇拽讜 讛砖谞讬 诪驻住讬讚 诪砖讜诐 讚讗诐 讛讜讗 讬讜专砖 讬砖 诇讜 诇讬拽讞 讞诇拽讜 诪砖诇诐 讜讗诐 诇拽讜讞讜转 砖诇讗 讘讗讞专讬讜转 讬砖 诇讜 诇讛驻住讬讚 诇讻讱 谞讜讟诇 讞爪讬 讞诇拽讜 诪住驻拽 讚诪讛 砖谞讜讟诇 谞诪讬 诪住驻拽讗 诇谉 讗诐 诪讻讞 讬专讜砖讛 谞讜讟诇 讜讬砖 诇讜 诇讬拽讞 讛讻诇 讘拽专拽注 讗讜 诪讻讞 讚讛讜讬 讻诇讜拽讞 讘讗讞专讬讜转 讜谞讜讟诇 讛讻诇 诪注讜转 讛讬诇讻讱 谞讜讟诇 诪讞爪讛 讘拽专拽注 讜诪讞爪讛 讘诪注讜转 讜讛讬讬谞讜 专讘讬注 讛砖谞讬. 讜拽砖讛 诇驻讬专讜砖 讝讛 讚讛砖转讗 讗讬 诇讗 讛讬讛 诇住驻讜拽讬 讗诇讗 讗讬 讘讬讜专砖讬诐 讗讜 讘诇拽讜讞讜转 砖诇讗 讘讗讞专讬讜转 讛讬讛 谞讜讟诇 讞爪讬 讞诇拽讜 讘拽专拽注 讜诪砖讜诐 讚讗讬讻讗 诇住驻讜拽讬 讚讗驻讬诇讜 讬讛讬讛 诇讜拽讞 砖诪讗 讛讜讬 诇讜拽讞 讘讗讞专讬讜转 讛讜专注 讻讞讜 讗讚专讘讛 讛讜讛 诇谉 诇诪讬诪专 讚讞爪讬 讞诇拽讜 讬讟讜诇 讘拽专拽注 讜讛专讘讬注 讘诪注讜转. 讜注讜讚 讚讘讘讻讜专讜转 驻专拽 讬砖 讘讻讜专 讙讘讬 诪讬 砖诇讗 讘讻专讛 讗砖转讜 讜讬诇讚讛 砖谞讬 讝讻专讬诐 诪砖诪注 讚讗诐 诪转 讛讗讘 讜讛讘谞讬诐 拽讬讬诪讬诐 讜讞诇拽讜 驻讟讜专讬诐 诪诇讬转谉 讞诪砖 住诇注讬诐 诇讻讛谉 讗诐 讗讬谉 砖诐 讗诇讗 讞诪砖 诇专讘 讗住讬 讚讗诪专 诪讞爪讛 讬讜专砖讬诐 讜诪讞爪讛 诇拽讜讞讜转 讜诪砖讜诐 讚诪诇讜讛 注诇 驻讛 讙讜讘讛 诪谉 讛讬讜专砖讬谉 讜讗讬谞讜 讙讜讘讛 诪谉 讛诇拽讜讞讜转 讜讚专砖讬谞谉 讞诪砖 讜诇讗 讞爪讬 讞诪砖 讜讗讬 诇讗 讞砖讬讘 诇讛讜 专讘 讗住讬 讘讬讜专砖讬诐 讗诇讗 讘专讘讬注 讗驻讬诇讜 讗诐 讬砖 砖诐 注砖专 住诇注讬诐 驻讟讜专讬诐 砖诇讗 讬讜讻诇 诇讙讘讜转 讛讻讛谉 讻讬 讗诐 讛专讘讬注 讚讛讜讜 讻讬讜专砖讬诐 讜讛讬讬谞讜 讞爪讬 讞诪砖. 讜诇砖讜谉 专讗砖讜谉 砖驻讬专砖 讛拽讜谞讟专住 讗讜转讜 诇砖讜谉 谞诪讬 讬转讻谉 讘讬谉 讙专住讬谞谉 砖谞讬 讗讞讬诐 讘讬谉 讙专住讬谞谉 砖诇砖讛 讗讞讬诐. 讜诪讬讛讜 拽砖讛 诪谞讗 诇讬讛 诇转诇诪讜讚讗 砖诪住转驻拽 专讘 讗住讬 讻诇诇 讘讬讜专砖讬诐 讚讬诇诪讗 诪住驻拽讗 诇讬讛 讗讬 讛讜讜 讻诇拽讜讞讜转 讘讗讞专讬讜转 讻诪讜 砖讻转讜讘 讘转讜住驻讜转. 讜诇砖讜谉 讗讞专讜谉 注讬拽专 讜诇讗 讬转讻谉 讻诇诇 诇讙专讜住 砖诇砖讛 讗讞讬诐 讚讗诪讗讬 讗讬转 诇讬讛 诇诪讬谞拽讟 砖诇砖讛 讚讘砖诇诪讗 讗讬 讛讜讛 谞拽讟 讞诪砖讛 讗讜专讞讗 讚转诇诪讜讚讗 讛讜讗 讘讻诇 讚讜讻转讗 讻讚拽转谞讬 讛讬讜 讞诪砖讛 转讜讘注讬诐 讗讜转讜, 讙讝诇 讗讞讚 诪讞诪砖讛, 讞诪砖 谞砖讬诐 砖谞转注专讘讜 讜讜诇讚讜转讬讛谉 讗讘诇 砖诇砖讛 诇讗讜 讗讜专讞讬讛 诇诪讬谞拽讟 讻讬讜谉 砖讻讱 砖讜讬诐 砖谞讬诐 讻诪讜 砖诇砖讛. 转讜住驻讜转 砖讗谞抓.
诪讛 砖讛拽砖讛 专"讬 诇驻讬专讜砖讗 拽诪讗 讗诪讗讬 诪住驻拽讗 诇讬讛 讘讬讜专砖讬谉 讻诇诇 谞"诇 诪砖诐 讚诇讗 讘注讬 诇诪讬诪专 讚驻诇讬讙 专讘 讗住讬 讗专讘 专讘讬讛 讻讜诇讬 讛讗讬. 讜讻讬 转讬诪讗 诪讗讬 谞驻拽讗 诪讬谞讛 讗讬 讬讜专砖讬谉 讛讜讜 讛讜讗讬诇 讜讬讻讜诇 诇住诇拽讜 讘诪注讜转 讗讬讻讗 诇诪讬诪专 讚谞驻拽讗 诪讬谞讛 诇注谞讬谉 讞讝专讛 讘讬讜讘诇 讗讜 诇注谞讬谉 驻讚讬讜谉 讛讘谉 讻讚讗诪专讬谞谉 讘讘讻讜专讜转 讘驻诇讜讙转讗 讚专讘讬 诪讗讬专 讜专讘讬 讬讛讜讚讛. 讙诇讬讜谉.


注讚 砖诇讬砖. 讗诐 讻谉 讬拽谞讛 注讚 讗诇祝 讝讜讝 砖诇注讜诇诐 讬诪爪讗 讛讚专 讬讜转专. 讬砖 诇讜诪专 讚专爪讛 诇讜诪专 砖讗诐 讬诪爪讗 讗转专讜讙 讻讗讙讜讝 讜讻讜' 讻讻转讜讘 讘转讜住驻讜转. 转诇诪讬讚 讛专"专 驻专抓 讝"诇.


注讚 砖诇讬砖 诪砖诇讜 讜讻讜'. 讻诇讜诪专 注讚 砖诇讬砖 谞讜转谉 讜诪讜爪讬讗 讘注讜诇诐 诪砖诇讜 讜谞讜讟诇 砖讻专讜 诇注讜诇诐 讛讘讗 讚砖讻专 诪爪讜讜转 讘讛讗讬 注诇诪讗 诇讬讻讗 讗讘诇 诪讻讗谉 讜讗讬诇讱 讗讬谞讜 诪讜爪讬讗 诪砖诇讜 讗诇讗 诪砖诇 讛拽讚讜砖 讘专讜讱 讛讜讗 砖讛讜讗 讬讝诪讬谉 诇讜 专讬讜讞 讘注讜诇诐 讛讝讛. 讛专砖讘"讗 讝"诇.


讘诪爪讜讛 注讚 砖诇讬砖. 拽砖讬讗 诇讬 讜讻讬 讬砖 讚诪讬诐 诇诪爪讜转 讜讗讬讱 讬讻讜诇 诇讜诪专 砖诇讗 讬拽谞讛 诇讜诇讘 讜讗转专讜讙 讗诇讗 讻讚讬 讻讱 讜讻讱 讜诪讬 砖诐 诇讛诐 讚诪讬诐 讜讛诇讗 诪爪讜讛 讗讞转 讞砖讜讘 讻诇 诪诪讜谞讜. 讜讬"诇 注讚 讻讚讬 砖诇讗 讬讘讜讗 诇讬讚讬 注讜谞讬 讜讬爪讟专讱 诇讘专讬讜转 讻诪讜 砖讗诪专讜 讛诪讘讝讘讝 讗诇 讬讘讝讘讝 讬讜转专 诪讞讜诪砖. 讛专讗讘"讚 讝"诇.


讜诇讗 讗诪专讜 讗诇讗 讘诪爪讜转 注砖讛 讘砖讘 讜讗诇 转注砖讛 讗讘诇 讘诪爪讜转 诇讗 转注砖讛 讗驻讬诇讜 讻诇 诪诪讜谞讜. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜专讘 讗诪专 讘讟诇讛 诪讞诇讜拽转 讻讜' 讜转讬诪讛 诪"砖 讻讜' 讘讗讜转讛 专讘讬注 砖谞讟诇 诪讻讞 讬专讜砖讛 讜讬"诇 讚专讘 讗住讬 住"诇 讻讜' 注讻"诇 讻诇 讝讛 诇诇砖讜谉 专讗砖讜谉 砖驻专砖"讬 讚诇诇砖讜谉 砖谞讬 拽讜砖讟讗 讛讜讗 讚讗讜转讜 专讘讬注 诪讻讞 讬专讜砖讛 谞讜讟诇 讘拽专拽注 讜诇诇砖讜谉 专讗砖讜谉 讛讜爪专讻讜 诇讚讞讜拽 讘讝讛 讚驻诇讬讙 专讘 讗住讬 讗讛讱 住讘专讗 讜诇讻讱 讛拽砖讜 诇拽诪谉 讚诇诪讗 驻砖讬讟讗 讚诇讗讜 讻讬讜专砖讬诐 讗诇讗 诪住驻拽讗 诇讬讛 讗讬 讻诇拽讜讞讜转 讘讗讞专讬讜转 讗讜 砖诇讗 讘讗讞专讬讜转 讚诇讗 讛讜讛 诇谉 诇讚讞讜拽讬 讚驻诇讬讙 专讘 讗住讬 讗专讘 讘讛讱 住讘专讗 讜注讬讬谉 注讜讚 诪讛 砖讻转讘谞讜 讘讝讛 住"驻 讘讬转 讻讜专:





诪讛专"诐

转讜住' 讚"讛 诪砖讛讞讝讬拽 讘讛 讗讬谞讜 讬讻讜诇 诇讞讝讜专 讜讻讜' 讜讘诇讗 谞转谉 诪注讜转 讗讬讬专讬 讜讻讜'. 专"诇 讛砖转讗 讚驻专讬砖讬转 讚讗讬讬专讬 讻讙讜谉 砖拽谞讗讜 讘拽谞讬谉 讘讞诇讬驻讬谉 讗讜 讘砖讟专 讜讞讝拽讛 讜讻讜'. 讜讙诐 讚砖 讗诪爪专讬讛 诇专讗讜转 诪讛 讛讬讗 爪专讬讻讛 注"讻 爪专讬讱 诇驻专砖 讚讘诇讗 谞转谉 诪注讜转 讗讬讬专讬 讜讻讜' 讜拽"诇:


讚"讛 专讘 讛讜谞讗 讗诪专 讗讜 讻住祝 讗讜 诪讬讟讘 讻讜' 讜爪专讬讱 诇讜诪专 砖诇讗 讛住驻讬拽 诇住讬讬诐 讚讘专讬讜 讜讻讜'. 讻讜讜谞转讜 讘讝讛 诪砖讜诐 讚讻讬讜谉 讚讛砖转讗 诪驻专砖讬谞谉 讚专讘 讛讜谞讗 讘讗 诇转专抓 拽专讗讬 讚诇注讬诇 讗诐 讻谉 转拽砖讛 诇讱 诪讛 转讬专抓 讛拽专讗讬 讘诪讛 砖讗诪专 讗讜 讻住祝 讗讜 诪讬讟讘 诇讻讱 爪"诇 砖诇讗 讛住驻讬拽 讜讻讜' 讜注讬拽专 转讬专讜爪讜 讛讬讛 讘讚注转讜 诇住讬讬诐 讚拽专讗 讚讬砖讬讘 讗讬讬专讬 讘讚诇讬转 诇讬讛 讻诪讜 砖讛砖讬讘 诇讘住讜祝:


讘讗"讚 讜专讘讬谞讜 转诐 讗讬谞讜 住讜讘专 讻谉 讜讻讜'. 专"诇 讚专"转 驻住拽 讻专讘 讛讜谞讗 讜讚诇讗 讻专讘 驻驻讗 讜专讘 讛讜谞讗 讘专讬讛 讚专讘讬 讬讛讜砖注 讚诇注讬诇 讜讟注诪讜 诪讘讜讗专 讘讚讘专讬 讛专讗"砖 注"砖 讚诪驻专砖 砖讬砖 讙' 讚讬谞讬诐 讜讻讜' 讘住驻专 讛讬砖专 讻转讘 专"转 讻谉:


讚"讛 讜讟专祝 讞诇拽讜 砖诇 讗讞讚 诪讛诐 讜讗"转 讜讛讗 讻诇 讗讞讚 讞讬讬讘 诇驻专讜注 讞讜讘 讗讘讬讛诐. 专"诇 讜爪专讬讱 讛讘注诇 讞讜讘 诇讟专讜祝 诪讻诇 讗讞讚 讜讗讞讚 讞诇拽 讛诪讙讬注 注诇讬讜 诇驻专讜注 讜讗讬谉 讬讻讜诇 诇讬讟讜诇 讛讻诇 诪讗讞讚 诪讛诐:


讘讗"讚 讜讬砖 诇讜诪专 讚诪讬讬专讬 讛讻讗 砖注砖讗讜 讗驻讜转讬拽讬 讜讬砖 诇讚拽讚拽 诇驻讬 诪讛 砖转讬专爪讜 讛转讜住' 讘讚讘讜专 砖诇驻谞讬 讝讛 讚讚讜拽讗 讻砖讞诇拽讜 拽专拽注 讗讬转 诇讬讛 诇砖诪讜讗诇 讜讬转专 讚砖谞讬讛诐 注讜诪讚讬谉 讘住驻拽 讝讛 讻诪讜 讝讛 讜讛讗 讻讬讜谉 讚诪讬讬专讬 讛讻讗 讻讙讜谉 砖注砖讗讜 讗驻讜转讬拽讬 讗讬谉 砖谞讬讛诐 注讜诪讚讬谉 讘住驻拽 讻讬 讗诐 讗讜转讜 砖谞驻诇 讘讞诇拽讜 讗讜转讛 拽专拽注 砖谞注砖讬转 讗驻讜转讬拽讬 讜讗驻讬诇讜 讗讬 谞讬诪讗 砖讬砖 诇讘注诇 讞讜讘 专砖讜转 砖诇讗 诇讙讘讜转 讻诇 讗讜转讛 砖诇 讗驻讜转讬拽讬 讗诇讗 诇讬讟讜诇 诪讻诇 讗讞讚 讛诪讙讬注 注诇讬讜 诪"诪 讗讬谉 砖谞讬讛诐 讘住驻拽 讘砖讜讛 诪砖讜诐 讚讗讜转讛 砖诇 讗驻讜转讬拽讬 讬讻讜诇 诇讙讘讜转 诪诪谞讛 讻诇 讞讜讘讜 讜诪讞讘讬专讜 讗讬谞讜 讬讻讜诇 诇讙讘讜转 讻讬 讗诐 讞诇拽 讛诪讙讬注 注诇讬讜 讜讬砖 诇讬讬砖讘 讚专"诇 讚注砖讛 砖谞讬讛诐 讗驻讜转讬拽讬 砖讬讛讬讜 诇讜 诇讛讘"讞 专砖讜转 诇讙讘讜转 诪讻诇 讗讞转 砖讬专爪讛 讜拽"诇:


讚"讛 讜专讘 讗诪专 讘讟诇讛 诪讞诇讜拽转 讜驻讜' 转讬诪讛 诪讗讬 砖谞讗 诪讚专讘 讗住讬 讚讗讬转 诇讬讛 砖讬讻讜诇 诇住诇拽讜 讘讝讜讝讬 讘讗讜转讜 专讘讬注 砖谞讟诇 诪讻讞 讬专讜砖讛. 专"诇 诇驻讬 诇砖讜谉 专讗砖讜谉 砖诇 专砖"讬 砖驻讬专砖 专讘讬注 讗讜 讘拽专拽注 讗讜 讘诪注讜转 讗讘诇 诇诇砖讜谉 砖谞讬 讗讬谞讜 讻谉 讗诇讗 砖讗讜转讛 讞诇拽 砖诇 讬专讜砖讛 爪专讬讱 诇讬转谉 诇讜 拽专拽注 讻讚诇拽诪谉:


讘讗"讚 诇讗 讗讬讬专讬 讻注讬谉 讗驻讜转讬拽讬 讚讛诪拽讘诇 讜讻讜'. 专"诇 讚讛转诐 讗讬讬专讬 讚讗"诇 诇讗 讬讛讗 诇讱 驻专注讜谉 讗诇讗 诪讝讜 讜讛讻讗 讗讬讬专讬 讘讗驻讜转讬拽讬 住转诐 讜拽"诇:


讚"讛 讛诇讻讱 谞讜讟诇 专讘讬注 讘拽专拽注 讜讻讜' 讚诇讗 砖讬讬讱 讘讬讛 讛诪讜爪讬讗 诪讞讘讬专讜 注诇讬讜 讛专讗讬讛 诪砖讜诐 砖讗讬谉 讛住驻拽 诪讞诪转 讟注谞转讬讛诐 讗诇讗 诪讞诪转 注爪诪讜:





讞讻诪转 砖诇诪讛

专砖"讬 讘讚"讛 专讘讬注 讘拽专拽注 讻讜' 讗讜 诪注讜转 讜专讘讬注 讘诪注讜转 讗讜 专讘讬注 讘诪注讜转 讻讜' 讛讚"讗:


讘讗"讚 诪讞爪讬转 讞诇拽讜 拽专拽注 讜诇讗 讬讻讜诇 诇住诇拽讜 讘诪注讜转 讗讜 讻诇拽讜讞讜转 讻讜' 讻爪"诇:


讘讗"讚 讜诇砖讜谉 专讗砖讜谉 砖诪注转讬 谞"讘 驻讬' 讜谞讻讜谉 讛讜讗 讘注讬谞讬 讜诇砖讜谞讜 诪讜讘谉 讻诪讜 转驻讜住 诇砖讜谉 专讗砖讜谉 讜讻谉 诪讜讻讞 讘驻专拽 讘讬转 讻讜专 讘驻讬专讜砖 专砖讘"诐 注诇 住讜讙讬讗 讝讗转 注"砖:


转讜住' 讘讚"讛 专讘 讛讜谞讗 讻讜' 诇讗 讬讗诪专 诇讬讛 讝讬诇 讻讜' 讻爪"诇:


讘讚"讛 讜专讘 讻讜' 讜转讬诪讛 诪"砖 讻讜' 谞"讘 驻讬' 诇驻讬 诇砖讜谉 专讗砖讜谉 砖讘拽讜谞讟' 讛讜讗 诪拽砖讛 讜讚讜"拽:


讘讗"讚 诪爪讬 诇住诇讜拽讬 讘讝讜讝讬 谞"讘 讜诇诇讬砖谞讗 讗讞专讬谞讗 讚驻讬专砖 讘拽讜谞讟专住 讻住驻讬诐 讛专讬 讛诐 讻拽专拽注 讗讬谞讜 诪讬讜砖讘 砖驻讬专 转讜住' 砖谞"抓:





诪讛专"诐 砖讬祝

讘专砖"讬 讘讚"讛 专"讛 讻讜' 诪砖讜诐 讚讘注讬 诇讗住讜拽讬 诇诪诇转讗 讻讜'. 诇讗 谞转讞讜讜专 诇讬 诪讛 转讬拽谉 讗讻转讬 诇住讚专讜 诇注讬诇 讗爪诇 讗讬讚讱 砖讬谞讜讬讗 讙诐 讘讛讗 专讜诪讬讗 讚拽专讗讬 讙讜驻讬讛 诪驻住讬拽 诇诪诇转讗 讚专"讬 讜专"注 讜注讬讬谉:


讘转讜住' 讚"讛 诪砖讛讞讝讬拽 讻讜' 砖拽讜诇 讗专注讱 讘讝讜讝讱 讻讜'. 讛讬讬谞讜 诇讗讜转谉 砖住讜讘专讬诐 讗祝 讻讬 讗讬转 诇讬讛 诇讘注"讞 讝讜讝讬 诪爪讬 诇住诇讜拽讬 讘诪讬讚讬 讗讞专讬转讗 讚诇讗 讻专"转 讘讚讬讘讜专 讚讘住诪讜讱 讜讻"讻 讛转讜住' 讘讘"诪. 拽爪转 拽砖讛 诇诪讛 诇讗 拽砖讛 诇讛讜 讗诪砖谞讛 注专讜讻讛 诪砖讱 诪诪谞讜 驻讬专讜转 讜诇讗 谞转谉 诇讜 诪注讜转 讗讬谉 讬讻讜诇 诇讞讝讜专 讘讜 讜诇讬诪讗 诇讬讛 砖拽讬诇 驻讬专讜转讱 讘讝讜讝讱 讚诇讬讻讗 诇诪讬诪专 讚讗诪讜讻专 诇讞讜讚讬讛 拽讗讬 讜拽"诇:


讘转讜住' 讘讚"讛 驻砖讬讟讗 讻讜' 讜讛讗 砖诪讜讗诇 讻讜'. 讛讜"诪 诇讗拽砖讜讬讬 诪专讘 讗住讬 讙讜驻讬讛 讚讘住诪讜讱 专拽 专爪讜 诇讛拽砖讜转 讗祝 诇诇砖讜谉 讗讞专讜谉 [砖驻讬' 专砖"讬 讘住诪讜讱] 砖讛讜讗 注讬拽专:


讘转讜住' 讘讚"讛 讜讟专祝 讞诇拽讜 讻讜' 讜讗讬谉 讬讻讜诇 诇讬讟讜诇 讞诇拽 讻讜'. 讚讗讬 诪砖讜诐 讚讗讜转讛 拽专拽注 讘讬谞讜谞讬转 讗"讻 讛讜讬 讻讗讞讚 谞讟诇 拽专拽注 讜讗讞讚 讻住驻讬诐 讚注"讚 讻谉 讞诇拽讜 砖讗诐 讬驻住讬讚 讘注诇 讛讘讬谞讜谞讬转 砖讬讞讝讬专 注诇 讘注诇 讛讝讬讘讜专讬转 [讜诇讗 讛讜讬 讗诪专 砖诪讜讗诇 讜讬转专 讻诪"砖 转讜住' 诇注讬诇] 讜诇诪讗讬 讚转讬专爪讜 讗驻讜转讬拽讬 讛诐 诇讗 讬讚注讜 诪讝讛 讜注诇 讚注转 讻谉 讞诇拽讜 砖诪讬 砖讬讛讬讛 砖讚讛讜 讗驻讜转讬拽讬 诇讗 讬驻住讬讚 讞讘讬专讜:


讘转讜住' 讘讚"讛 专讘 讗住讬 讻讜' 诇讻讱 谞专讗讛 讻诇砖讜谉 讗讞专讜谉. 讜诇诇砖讜谉 讗讞专讜谉 诇讗 诪住转讘专 诇讬讛 诇讛讙诪专讗 诇诪讬诪专 讚驻砖讬讟讗 诇讬讛 讚讻讬讜专砖讬谉 讚诪讬 讜诪住驻拽讗 诇讬讛 讗讬 诪爪讬 诇住诇讜拽讬 讘讝讜讝讬 讗讜 诇讗 [讚诇讗 诪住转讘专 诇讬讛 诇讛住转驻拽 讘讝讛 讚驻砖讬讟讗 讗讬 讻讬讜专砖讬谉 诇讗 诪爪讬 诪住诇拽 讘讝讜讝讬 讻专讘 专拽 诪住转驻拽 讘驻诇讜讙转讗 讚专讘 讜砖诪讜讗诇] 讜拽"诇:





专砖"砖

转讚"讛 专讛"讗 讜专"转 讗讬谉 住讜讘专 讻谉 讻讜'. 注讬' 讘专讗"砖 讚专"诇 诇讚注转讜 讚诇"驻 讗专"讛 讘专讬讛 讚专讬"讛 讜专"驻 讜拽砖讛 讗"讻 诪讗讬 驻专讬讱 驻砖讬讟讗 讻讜' 讛诇讗 讟讜讘讗 拽诪"诇 讚讗驻讬' 讗"诇 诪讟诇讟诇讬谉 诪砖讜讘讞讬诐 诪爪讬 讬讛讬讘 诇讬讛 住讜讘讬谉 讜讚诇讗 讻拽专拽注讜转 讚讞讬讬讘 诇转转 诇讜 诪诪讬讟讘 讜讗讜诇讬 讬"诇 讚讝讛 讬讚注讬谞谉 诪讚讬讜拽讗 讚诪讬讟讘 砖讚讛讜 讚讚讜拽讗 讘拽专拽注讜转 讘注讬谞谉 诪讬讟讘 讻讚诇注讬诇 讜注讜讚 谞"诇 讚诪讬砖讬讘 诇讗 诪专讘讬谞谉 讗诇讗 砖讜讛 讻住祝 讜讗驻讬' 住讜讘讬谉 讚拽讗诪专讛 讛讘专讬讬转讗 讛讜讗 诪住讘专讗 诪讟注诐 讚讻诇 诪讬诇讬 诪讬讟讘 讛讜讗 讻专"驻 讜专"讛 讘讚专讬"讛 讗讱 拽"诇 讻讬讜谉 讚诇专"讛 讗讬 讗"诇 讻住祝 讞讬讬讘 诇转转讜 讜诇讗 诪爪讬 诇诪讬转讘 诇讬讛 诪讟诇讟诇讬谉 诪诪讬诇讗 讛住讘专讗 谞讜转谞转 讚讗讬 诇讬转 诇讬讛 讻住祝 讬讛讗 讞讬讬讘 诇诪讬转讘 诇讬讛 诪诪讟诇讟诇讬谉 讚拽驻讬爪讗 注诇讬讬讛讜 讝讘讬谞讗 (注讬' 驻住讞讬诐 诇讘) 讛拽专讜讘讬谉 讬讜转专 诇讻住祝 讜讻砖"讻 讗诐 讬砖 诇讜 诪讟诇讟诇讬谉 讛谞爪专讻讬诐 诇谞讬讝拽 诇拽谞讜转诐 讚讛"诇 诇讚讬讚讬讛 讻住祝 诪诪砖 讜讻砖"讻 砖讻谉 讛讚讬谉 谞讜转谉 讘讘注"讞 讜注讬' 讘住诪"注 住讬' 拽"讗 住拽"讛 砖谞转谉 拽爪转 讟注诐 讜讙诐 讬"诇 讘讘注"讞 诪砖讜诐 讟注诪讗 讚专"砖 (讘讙讬讟讬谉 诪讟 讘) 讻讚讬 砖诇讗 讬专讗讛 讗讚诐 诇讞讘专讜 讻讜':



讘讗"讚 讜讘注"讞 讗讬 讗"诇 讝讜讝讬 诇"诪 诇住诇拽讜 讗诇讗 讘讝讜讝讬. 讜讛专讗"砖 讛讜住讬祝 注讜讚 讚讗讬 讗"诇 诪讟诇讟诇讬 讜拽专拽注讬 讻驻讬谞谉 诇讬讛 诇诪讬转讘 诪讟诇讟诇讬 讜拽"拽 诇讛讘讬谉 诇驻"讝 诪讚讜注 谞拽专讗 砖讟专 讻驻讬专转 砖注讘讜讚 拽专拽注讜转 讜讬"诇 讻讬讜谉 讚诪爪讬 讟专讬祝 诇拽讜讞讜转 注"讻 讚诪注转 讻转讬讘转 讛砖讟专 砖注讘讜讚讜 讞讝拽 讻"讻 讻讗讬诇讜 拽谞讜讬讬诐 讗爪诇讜 注诇 转谞讗讬 讚讗诐 诇讗 讬驻专注谞讜 讗讱 拽"诇 诪讛讗 (讚讻转讜讘讜转 拽讬) 讚住"诇 诇专"谞 砖诐 讝讛 讙讜讘讛 讜讝"讙 注"砖 讻诇 讛住讜讙讬讗 讛讗 诪爪讬 讘注诇 讛注讬讚讬转 诇讜诪专 讻讬讜谉 讚讚讬谞讬 讘讝讜讝讬 讛专讬谞讬 诪拽讘诇 讘驻专注讜谉 讞讜讘讬 讛砖讟专 砖讬砖 诇讱 注诇讬 砖讛讜讗 讗爪诇讬 讻讝讜讝讬 (讜讻讛"讙 讻转讘 讛谞"讬 诇拽诪谉 讘讛诪谞讬讞 讘诪砖谞转 砖谞讬 转诪讬谉 砖讞讘诇讜 讝讛 讘讝讛) 讜注讬' 专"谉 砖诐 讘讻转讜讘讜转 讜讘砖"讱 住讬' 拽讗 住拽"讙 讜住讬' 住讜 住拽注"讚 讙诐 讬砖 诇讚诪讜转 讝讛 诇讛讗 讚讗诪专讬谞谉 (讘讻转讜讘讜转 爪讗) 讘诪砖谞讛 讗诐 讗诪专讜 讬转讜诪讬诐 讗谞讞谞讜 诪注诇讬诐 讻讜' 讗讬谉 砖讜诪注讬谉 诇讛诐 讻讜':



转讚"讛 讜讟专祝 讜讬"诇 讻讜'. 注讬' 诪讛专"诐 讜诇"谞 诪砖讜诐 讚诪"诪 砖谞讬讛诐 注讜诪讚讬诐 讘住驻拽 砖讜讛 讚诇讗 讬讚注讬 讘砖注转 讞诇讜拽讛 讗诐 注砖讛 讗驻讜转讬拽讬 讜注诇 讗讬讝讛 砖讚讛 注砖讛 讜讗注"讙 讚讗"专 (诇拽诪谉 讬讗 讘) 讙讘讬 注讘讚 砖注砖讗讜 讗驻讜转讬拽讬 讚讗"诇 拽诇讗 讛讬讬谞讜 砖讛注讘讚 讙讜驻讬讛 诪驻讬拽 诇拽诇讗 讻诪"砖 讛住诪"注 住讬' 拽讬讝 住拽讬"讟:



转讚"讛 讛诇讻讱 讚诇"砖 讘讬讛 讛诪讜爪讬讗 讻讜'. 讜注讬讬谉 诪讛专"诐 讗讘诇 讝"讗 讗诇讗 诇住讜诪讻讜住 讻讚讗诪专讬' 讘专讬砖 讘"诪 讻讬 讗诪专 住讜诪讻讜住 讛讬讻讗 讚讗讬讻讗 讚专专讗 讚诪诪讜谞讗 讜讻驻讬专讜砖 讛转讜住' 砖诐 讗讘诇 诇专讘谞谉 讘讻"注 讛诪注"讛 讜诇"谞 讚讻讜讜谞讜 诇诪砖"讻 (讘讘"讘 住讘 讘) 讘讚"讛 讗转诪专:





讘谉 讬讛讜讬讚注

讘旨职讛执讚旨讜旨专 诪执爪职讜指讛, 注址讚 砖讈职诇执讬砖讈 讘旨址诪旨执爪职讜指讛. 谞专讗讛 诇讬 讘住"讚 讛讟注诐 注诇 驻讬 诪讛 砖讗诪专 专讘讬谞讜 讘砖注专 讛驻住讜拽讬诐 讘驻住讜拽 (讘专讗砖讬转 诇讗, 讬讟) '讜址转执旨讙职谞止讘 专指讞值诇 讗侄转 讛址转职旨专指驻执讬诐' 讚住驻讬专转 讛转驻讗专转 谞讞诇拽转 诇砖诇砖讛 讞诇拽讬诐 砖诇讬砖 讛注诇讬讜谉 诇讜拽讞转讜 诇讗讛 讜砖诇讬砖 讛转讞转讜谉 诇讜拽讞转讜 专讞诇 讜砖诇讬砖 讛讗诪爪注讬 诪砖转诪砖讬诐 讘讜 砖谞讬讛诐 讗讱 诇驻注诪讬诐 转转注诇讛 专讞诇 讜转拽讞 讻诇 砖诇讬砖 讛讗诪爪注讬 讻讜诇讜 诇注爪诪讛 讜转住转诇拽 诇讗讛 讗讞讜转讛 诪诪谞讜 讬注讜讬谉 砖诐.
讜讬讚讜注 讚专讞诇 诪讻讜谞讬转 讘砖诐 '诪爪讜讛' 讜讛讚讜专讛 砖诇 专讞诇 讛讜讗 讘注转 砖诇讜拽讞转 讙诐 砖诇讬砖 讛讗诪爪注讬 诪驻谞讬 砖讘讝讛 诇讗 讬讜讻诇讜 讛讞讬爪讜谞讬诐 诇讛转讗讞讝 讘讗讜专讜转 砖诇讛 讜讬讚讜注 讻讬 讘讗讜转讬讜转 '诪爪讜讛' 讬砖 专诪讝 诇转驻讗专转 讻讬 讛转驻讗专转 讛讜讗 砖诐 讛讜讬志讛 讘住转诐 讜讗讜转讬讜转 诪爪讜讛 讛诐 讗讜转讬讜转 讛讜讬志讛 讻讬 '诪爪' 讘讗"转 讘"砖 讛讜讗 '讬志讛' 讻诪讜 砖讻转讘 诪讛专砖"讗 讝"诇 讘讞讚讜砖讬 讗讙讚讜转.
讜讝讛讜 砖讗诪专 讛执讚旨讜旨专 诪执爪职讜指讛 讛讬讗 专讞诇 砖谞拽专讗转 讘砖诐 '诪爪讜讛' 讻讗砖专 诪讙注转 '注址讚 砖讈职诇执讬砖讈 讘旨址诪旨执爪职讜指讛' 讚讛讬讬谞讜 砖诇讬砖 讛讗诪爪注讬 砖讘转驻讗专转 砖讗讬谞讜 谞讻谞住 诇讗 讘讙讘讜诇 诇讗讛 讜诇讗 讘讙讘讜诇 专讞诇 讜讛转驻讗专转 专诪讜讝 讘讗讜转讬讜转 诪爪讜讛 讻讗诪讜专 讜诇讻谉 讙诐 诇诪讟讛 讛讚讬谉 讛讜讗 '讛执讚旨讜旨专 诪执爪职讜指讛 注址讚 砖讈职诇执讬砖讈 讘旨址诪旨执爪职讜指讛'.
讜注讜讚 谞专讗讛 诇讬 讘住"讚 讛讟注诐 讚讛讚讬谉 讛讜讗 '讛执讚旨讜旨专 诪执爪职讜指讛 注址讚 砖讈职诇执讬砖讈' 讚讬讚讜注 讘住讜讚 讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职 (讬砖注讬讛 谞讚, 讬讘) 讚专讞诇 讛谞拽专讗转 诪爪讜讛 诇讜拽讞转 砖谞讬 砖诇讬砖讬 讛讞住讚 [72] 砖讛诐 讻址旨讚职讻止讚 [48] 讜讛诐 砖诇讛 讗讘诇 砖诇讬砖 讛谞砖讗专 讗讬谞讜 砖诇讛 讗诇讗 转转讛讚专 讘讜 讜诇讻谉 讛讚讬谉 讛讜讗 诇诪讟讛 '讛执讚旨讜旨专 诪执爪职讜指讛 注址讚 砖讈职诇执讬砖讈' 砖讛讜讗 讻谞讙讚 砖诇讬砖 讛讞住讚 讗砖专 转转讛讚专 讘讜 专讞诇 讛注诇讬讜谞讛 讛谞拽专讗转 讘砖诐 '诪爪讜讛'.
讗讜 讬讜讘谉 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讟注诪讬 讛诪爪讜转 驻专砖转 诇讱 诇讱) 讘住讜讚 砖诐 讛讜讬志讛 砖讬砖 讘讜 诪"讘 讗讜转讬讜转 砖谞讞诇拽讬诐 诇砖诇砖讛 讞诇拽讬诐 砖讛诐 讙' 驻注诪讬诐 讬"讚 讬"讚 讬"讚 讜讛谞讛 讬"讚 讗讜转讬讜转 讛专讗砖讜谞讬诐 砖讛诐 讚驻砖讜讟 讜讛诪诇讜讬 讛诐 讘砖诇讬砖 讛注诇讬讜谉 讛诪讻讜住讛 讜砖谞讬 驻注诪讬诐 讬"讚 讬"讚 砖讛诐 砖诇 诪诇讜讬 讚诪诇讜讬 讛诐 砖谞讬 砖诇讬砖讬诐 讛诪讙讜诇讬诐 注讬讬谉 砖诐. 讜诇讻谉 '讛执讚旨讜旨专 诪执爪职讜指讛 注址讚 砖讈职诇执讬砖讈' 讻讚讬 砖注诇 讬讚讬 讛讬讚讜专 诪爪讜讛 砖讛讜讗 注讚 砖诇讬砖 谞注讜专专 砖诇讬砖 讛注诇讬讜谉 砖讛讜讗 诪讻讜住讛 讻讬 砖谞讬 砖诇讬砖讬诐 讛谞砖讗专讬诐 讛诐 诪讙讜诇讬诐 讘诇讗讜 讛讻讬.
讜讚注 讚讗讬 讗诪专讬谞谉 砖诇讬砖 诪诇讘专 讬砖 诇讜诪专 讚讬讜讻诇 讛讗讚诐 诇拽讘诇 砖讻专 讛讬讚讜专 诪爪讜讛 讘注讜诇诐 讛讝讛 讗砖专 谞讘专讗转 讘讗讜转 讛' 砖讛讬讗 砖诇讬砖 诪诇讘专 砖诇 讬讜"讚 讗砖专 谞讘专讗转 讘讜 注讜诇诐 讛讘讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪住驻拽讗 诇讬' 讗讬 讻讬讜专砖讬诐. 注讬' 讘"讘 住讘 注"讘 转讜住驻讜转 讚"讛 讗转诪专:





驻谞讬 讬讛讜砖注

讘转讜住驻讜转 讘讚"讛 诪砖讛讞讝讬拽 讘讛 讘驻"拽 讚诪爪讬注讗 驻专砖"讬 讜讻讜' 讜讗"转 讜诇讬诪讗 诇讬讛 砖拽讜诇 讗专注讱 讘讝讜讝讱 讜讻讜' 注"讻. 谞专讗讛 诇讛转讜住驻讜转 驻砖讜讟 讚讘讻讛"讙 讬讻讜诇 诇讜诪专 砖拽讜诇 讗专注讗 讘讝讜讝讱 讗驻讬诇讜 讛讬讻讗 讚讗讬转 诇讬讛 讝讜讝讬 诇诇讜拽讞 讜讗祝 诇驻讬 诪"砖 讛转讜住驻讜转 讘住诪讜讱 讘讚"讛 专讘 讛讜谞讗 讻诇 讛讬讻讗 讚讗讬转 诇讬讛 诇讘"讞 讝讜讝讬 诇讗 讬讻讜诇 诇住诇拽讜 讘拽专拽注讜转 讜注讜讚 讙讚讜诇讛 诪讝讜 讻' 讛专讬讟讘"讗 砖讛诇讜拽讞 讚讘专 诪讞讘讬专讜 讗祝 讗讬 诇讬转 诇讬讛 讝讜讝讬 讗诪专讬谞谉 诇讬讛 讟专讞 讜讝讘讬谉 讜讗讬讬转讬 讝讜讝讬 讜讛讘讬讗讜 讘砖"注 住讬' 拽"讗 讘诇讬 砖讜诐 讞讜诇拽 讜讛讟注诐 讚讗谞谉 住讛讚讬 砖诇讗 诪讻专 讝讛 住讞讜专转讜 讗诇讗 讗讚注转讗 讚讝讜讝讬 讚讜拽讗 注"砖 诪"诪 讛拽砖讜 转讜住驻讜转 砖驻讬专 讚砖讗谞讬 讛讻讗 讻讬讜谉 讚讗讬转 诇讬讛 驻住讬讚讗 诇诇讜拽讞 砖讗诐 讬讟专驻讜 讛砖讚讛 诪讬讚讜 讬驻住讬讚 诪注讜转讬讜 诇讙诪专讬 讻讬讜谉 砖诇拽讞讜 砖诇讗 讘讗讞专讬讜转 讜讗"讻 讜讚讗讬 砖讗讬谉 讻讜驻讬谉 讗讜转讜 诇讬转谉 诪注讜转 讗诇讗 讬讻讜诇 诇住诇拽讜 讘讗讜转讜 拽专拽注 诪诪砖 讜讻谉 讗讬转' 诇讛讚讬讗 讘驻' 诪讬 砖讛讬讛 谞砖讜讬 讙讘讬 专讗讜讘谉 砖诪讻专 砖讚讛 诇砖诪注讜谉 讜讝拽驻谉 注诇讬讜 讘诪诇讜讛 讜诪转 讜讗诪专 专讘讗 砖诐 讗讬 驻讬拽讞 讗讬讚讱 诪讙讘讬 诇讬讛 讗专注讗 讜讻讜' 讜讻转讘讜 砖诐 讘转讜住驻讜转 讚讗注"讙 讚讗讬转 诇讬讛 讝讜讝讬 讬讻讜诇 诇住诇拽讜 讘拽专拽注 讻讬讜谉 讚讗讬转 诇讬讛 驻住讬讚讗 讗诐 讬转谉 诇讜 讛诪注讜转 讜讻谉 讛讜讗 讘讟讜讞"诪 住讬' 拽"讗 讗讘诇 诪"诪 爪"注 诇诪讛 讗诪专讜 讘讙诪专讗 讻讗谉 诪砖讛讞讝讬拽 讘讛 讗讬谞讜 讬讻讜诇 诇讞讝讜专 讘讜 诪砖诪注 砖诇讗 谞转谉 注讚讬讬谉 讛诪注讜转 讜诇讗 讗诪专讜 讙诐 讻谉 讗讬 驻讬拽讞 讛讜讗 诪讙讘讬 诇讬讛 讗专注讗 讚讛讬讬谞讜 讘讚诪讬 砖讜讜讬' 注转讛 讜讬砖 诇讬讬砖讘 讚讻讗谉 诇讗 砖讬讬讱 诇讜诪专 讻谉 讻讬讜谉 砖讛讚讘专 住驻拽 讗诐 讬讟专驻讜 诪诪谞讜 讚讗驻砖专 砖诇讗 讬专爪讛 诇讜拽讞 诇讛驻住讬讚 诇讬转谉 讛拽专拽注 讘驻讞讜转 诪砖讜讜讬讛 讜讚讜"拽:


讘讙诪专讗 讚讗讝讬诇 讗讬讛讜 讜砖拽讬诇 驻诇讙讗 讘讻住驻讗 讘讛讚讬' 讜讻讜'  诇诇砖讜谉 砖谞讬 砖驻专砖"讬 讘住诪讜讱 讗诇讬讘讗 讚专' 讗住讬 砖谞讜讟诇 专讘讬注 讘拽专拽注 讜讙诐 专讘讬注 讘讻住驻讬诐 讗"砖 诇驻"讝 诪讗讬 讚拽讗诪专 讚砖拽诇 驻诇讙讗 讘讻住驻讗 讻讬讜谉 讚讛专讬 讛诐 讻拽专拽注 讗讘诇 诇诇砖讜谉 专讗砖讜谉 砖驻专砖"讬 砖谞讜讟诇 专讘讬注 讘拽专拽注 讗讜 讘诪注讜转 讜讗"讻 讗讬谉 砖讬讬讱 诇讜诪专 讚砖拽诇 驻诇讙讗 讘讻住驻讗 讜拽讗诪专 谞诪讬 讛专讬 讛诐 讻拽专拽注 讚砖谞讬 讗诇讜 住讜转专讬诐 讝讛 讗转 讝讛 讜爪"诇 诇驻"讝 讚讛砖"住 诇讗 讗住讬拽 讗讚注转讬讛 注讚讬讬谉 讛讗 讚拽讗诪专 专"讗 讘住诪讜讱 讜拽"诇 讜注讬讬谉 讘住诪讜讱:


砖诐 讘讙诪专讗 驻砖讬讟讗 讛讗讬 讘专讗 讜讛讗讬 诇讗讜 讘专讗 讗"讚 诇讗讬讚讱 讙讬住讗 讜讻讜'  诇讻讗讜专讛 诇砖讜谉 讛砖"住 讘讻讗谉 转诪讜讛 讚讗讬讱 砖讬讬讱 诇讛拽砖讜转 驻砖讬讟讗 讚讛讗 讗讬爪讟专讬讱 诇讗驻讜拽讬 诪住讘专转 讗"讚 讜谞"诇 诇讬讬砖讘 诇驻诪"砖 讘住诪讜讱 讚讛砖"住 诇讗 讗住讬拽 讗讚注转讬讛 注讚讬讬谉 讛讗 讚拽讗诪专 专"讗 讘住诪讜讱 专讘讬注 讘拽专拽注 讜专讘讬注 讘诪注讜转 讜讗"讻 讬讛讬讛 讛诪砖讱 讛诇砖讜谉 讻讱 讚讘转讞讬诇讛 驻专讬讱 讛砖"住 驻砖讬讟讗 讜讛讬讬谞讜 诪讚拽讗诪专转 讚砖拽讬诇 驻诇讙讗 讘讻住驻讗 诇驻讬 砖讛专讬 讛谉 讻拽专拽注 诪砖诪注 讚驻砖讬讟讗 诇讱 讻砖讞诇拽讜 拽专拽注 砖讞讜讝专 讜谞讜讟诇 讛讞爪讬 诪讞诇拽 讗讞讬讜 讜讛讬讬谞讜 讻专讘 讚住"诇 讬讜专砖讬诐 讛讜讬 讜讗"讻 拽砖讛 驻砖讬讟讗 讛讗讬 讘专讗 讜讛讗讬 诇讗讜 讘专讗 讜诪"砖 讻住驻讬诐 诪拽专拽注 讚讻讬讜谉 砖讛诐 讬讜专砖讬诐 诇讗 砖讬讬讻讬 住讘专讜转 讛讗"讚 讻诇诇 讻诪讜 砖讻' 讛专讬"祝 诇驻住拽 讛诇讻讛 注"砖 讗诇讗 讚讛讗讬讻讗 讚讗诪专讬 住"诇 讚讬"诇 讛讟注诐 讻砖讞诇拽讜 拽专拽注 讗讬谞讜 诪砖讜诐 讚讬讜专砖讬诐 讛讜讜 讗诇讗 讻诇拽讜讞讜转 讘讗讞专讬讜转 讜讛讬讬谞讜 讚诪住转诪讗 转专讜讜讬讬讛讜 谞讬讞讗 诇讛讜 讘讗讞专讬讜转 讻讬讜谉 砖砖谞讬讛诐 诇拽讞讜 拽专拽注 讜讗"讻 讬砖 诇讜诪专 讘讗讞讚 谞讟诇 拽专拽注 讜讗' 谞讟诇 讻住驻讬诐 砖讛诐 讻诇拽讜讞讜转 砖诇讗 讘讗讞专讬讜转 讜讛讟注诐 讻讚诪住讬拽 讚讬讻讜诇 诇讜诪专 讗谞讗 谞讟诇讬 讻住驻讬诐 讚讗讬 诪讬讙谞讘讬 讜讻讜' 讜注讬讬谉 讘住诪讜讱 讜讚讜"拽:


砖诐 讘讙诪专讗 讜砖诪讜讗诇 讗诪专 讜讬转专 拽住讘专 诇拽讜讞讜转 讛诐 讜讻诇讜拽讞 砖诇讗 讘讗讞专讬讜转 讜讻讜'  讻' 讛专砖讘"诐 讘住"驻 讘讬转 讻讜专 讜讗祝 注诇 讙讘 讚拽诇"诇 讗讞专讬讜转 讟注讜转 住讜驻专 讛讜讗 讛讻讗 砖讗谞讬 讚讜讚讗讬 谞讬讞讗 诇讬讛 砖讗讞讬讜 诇讗 讬拽讘诇 讗讞专讬讜转 讻讚讬 砖讙诐 讛讜讗 诇讗 讬拽讘诇 注诇 讗讞讬讜 讜讻讜' 注讬' 砖诐 讘讗专讬讻讜转. 讜谞专讗讛 砖诇讗 讛讜爪专讱 讛专砖讘"诐 诇讟注诐 讝讛 讚讛讗 讗诇讬讘讗 讚砖诪讜讗诇 拽讬讬诪讬谞' 讜砖诪讜讗诇 住讘讬专讗 诇讬讛 讘讛讚讬讗 讚诇讗 讗诪专讬谞谉 讗讞专讬讜转 讟"住 讗诇讗 讘讛诇讜讜讗讛 讜诇讗 讘诪拽讞 讜诪诪讻专 讗诇讗 砖住讘专转 讛专砖讘"诐 爪专讬讻讗 讗诇讬讘讗 讚专' 讗住讬 诇诇砖讜谉 专讗砖讜谉 讚诪住驻拽讗 诇讬讛 讗讬 讛讜讬 讻诇拽讜讞讜转 砖诇讗 讘讗讞专讬讜转 讜诇专' 讗住讬 诇讗 诪爪讬谞讜 砖讬住讘讜专 讚诇讗 讗诪专讬谞谉 讘诪讻讬专讛 讗讟"住 讜讗诇讬讘讗 讚讛诇讻转讗 讜讚讗讬 讗诪专讬谞谉 诇讻讱 讛讜爪专讱 讛专砖讘"诐 诇驻专砖 讚讛讻讗 砖讗谞讬 诇驻"讝 诇注讬诇 讘住讘专转 讗"讚 诇讗讬讚讱 讙讬住讗 爪"诇 讚住"诇 讚讬"诇 讚专' 讗住讬 住"诇 讙"讻 讚诇讗 讗诪专讬谞谉 讘诪讻讬专讛 讟"住 讚讗诇"讻 诪讛讬讻讗 转讬转讬 诇讞诇拽 讘讬谉 讞诇拽讜 拽专拽注 诇讞诇拽讜 讻住驻讬诐 讚讗讬 讟注诐 讛讞讬讜讘 讘拽专拽注 讛讜讗 诪砖讜诐 讚讬讜专砖讬诐 讛讜讜 诇讗 砖讬讬讱 诇讞诇拽 讻诪讜 砖讻' 讘砖诐 讗诇驻住讬 讘住诪讜讱 讜讗诐 谞讗诪专 讚讻诇拽讜讞讜转 讛诐 讻"砖 讚诇讗 砖讬讬讱 诇讜诪专 讻砖谞讟诇 讗' 讻住驻讬诐 讜讗' 拽专拽注 讚讛讜讬 讻诇讜拽讞 砖诇讗 讘讗讞专讬讜转 讚讛讗 拽讬"诇 讗讞专讬讜转 讟"住 讛讜讗 讜转讬专抓 讛专砖讘"诐 诇讗 砖讬讬讱 讗诇讗 讛讬讻讗 砖砖谞讬讛诐 谞讟诇讜 拽专拽注 讚诪住转诪讗 诪讞诇讜 讝讛 诇讝讛 讛讗讞专讬讜转 讗讘诇 讻砖讗讞讚 谞讟诇 讻住驻讬诐 讜讗' 拽专拽注 讛讜讬 讻诪讻讬专讛 讙诪讜专讛 讜住讘专转 讛讗"讚 诇讗 砖讬讬讱 讙"讻 讚诪讛 讘讬谉 讝讛 诇诇讜拽讞 讜诪讜讻专 诪诪砖 砖诪讜讻专 谞讜讟诇 讻住驻讬诐 讜诪拽讘诇 讗讞专讬讜转 讙谞讬讘转 讛诪注讜转 讜讛诇讜拽讞 谞讜讟诇 讛拽专拽注 讗驻"讛 讗诪专讬谞谉 讗讞专讬讜转 讟注讜转 住讜驻专 讛讜讗 讜讛专讬 讝讛 讻诪讜 砖诪讜讻专 诇讗讞讬讜 诪诪砖 讞爪讬 砖讚讛讜 讜谞讜讟诇 诪诪谞讜 讻住驻讬诐 讜诇诪讛 诇讗 谞讗诪专 讗讞专讬讜转 讟"住 讛讜讗 讜讗"讻 诇驻"讝 讗祝 讗诐 谞讗诪专 讻砖讞诇拽讜 拽专拽注 讜讬转专 诇驻讬 砖讛诐 讻诇拽讜讞讜转 砖诇讗 讘讗讞专讬讜转 讬砖 诇谞讜 诇讜诪专 讘讛讻专讞 讻砖讞诇拽讜 讻住驻讬诐 谞讙讚 拽专拽注 砖讛讜讗 讻诇讜拽讞 讘讗讞专讬讜转 讜讟"住 讛讜讗 讜诪讻"砖 诇住讘专转 讛讗"讚 讚住"诇 诇专' 讗住讬 讚讘讞诇拽讜 拽专拽注 讛讜讬 讻诇讜拽讞 讘讗讞专讬讜转 讚讛讗 拽讗诪专 讛专讬 讛诐 讻拽专拽注 诪砖诪注 讚讘拽专拽注 驻砖讜讟 砖讞讜讝专 注诇 讗讞讬讜 讜诪讻"砖 砖讬砖 诇讜诪专 讻谉 讘讻住驻讬诐 砖讛讜讗 诪讻讬专讛 讙诪讜专讛 砖讛讜讗 讻诇讜拽讞 讘讗讞专讬讜转 讚讟"住 讛讜讗 讗诇讗 讜讚讗讬 讚诇住讘专转 讛讗"讚 讬住讘讜专 专' 讗住讬 讚讘诪讻讬专讛 讙诪讜专讛 讙"讻 诇讗 讗诪专讬谞谉 讗讞专讬讜转 讟"住 讻砖诪讜讗诇 讜讗"讻 讬砖 诇讜诪专 诇讛讬驻讱 讚讻砖讞诇拽讜 拽专拽注 诪住转诪讗 讛诐 讻诇拽讜讞讜转 讘讗讞专讬讜转 讚讻诇 讗讞讚 谞讬讞讗 诇讬讛 讘讗讞专讬讜转 讻讚讬 砖讗讞讬讜 讬拽讘诇 讙"讻 注诇 讞诇拽讜 讗讘诇 讗诐 讗' 谞讟诇 讻住驻讬诐 讜讚讗讬 讚诇讗 诪拽讘诇 讻诪讜 住转诐 诪讜讻专 讚诇讗 诪拽讘诇 讜诪讻"砖 讘讗讞讬讜 讚讗讬讻讗 讬讜转专 讟注诪讗 讚诪讙谞讘讗 讜讚讜"拽:


讘转讜住驻讜转 讘讚"讛 驻砖讬讟讗 讛讗讬 讘专讗 讜讻讜' 讜讗"转 讗诪讗讬 驻砖讬讟讗 诇讬讛 讜讛讗 砖诪讜讗诇 讗诪专 讘住诪讜讱 讜讬转专 注讻"诇. 谞专讗讛 砖讗讬谉 讻讜讜谞转 讛转讜住驻讜转 诇讛拽砖讜转 讚诇砖讜谉 驻砖讬讟讗 诇讗 砖讬讬讱 讻讬讜谉 讚讗讬爪讟专讬讱 诇讗驻讜拽讬 诪讚砖诪讜讗诇 讚讛讗 讗讻转讬 诇讗 砖诪注讬谞谉 诪专' 讗住讬 讻诇讜诐 诇讗驻讜拽讬 诪讚砖诪讜讗诇 讚讛讗 住转诪讗 拽讗诪专 讛专讬 讛诐 讻拽专拽注 讗诇讗 诪砖诪注 讚讘拽专拽注 讛讚讬谉 驻砖讜讟 讘诇讗讜 讛诪讬诪专讗 讚讛讻讗 讜讗"讻 诇讗 砖讬讬讱 拽讜砖讬讬转 讛转讜住驻讜转 讗诇讗 讚讛讬讗 讙讜驻讬讛 拽砖讛 诇转讜住' 诪讚诇讗 拽讗诪专 讛砖"住 驻砖讬讟讗 诪"砖 拽专拽注 讜诪"砖 讻住驻讬诐 讗诇讗 谞拽讬讟 驻砖讬讟讗 讛讗讬 讘专讗 讜讻讜' 诪砖诪注 砖讙讜祝 讛讚讬谉 砖讞讜讝专 注诇 谞讻住讬 讗讞讬讜 讛讜讗 驻砖讜讟 讘讬谉 讘拽专拽注 讘讬谉 讘讻住驻讬诐 讜讛讬讬谞讜 诪讟注诐 讛讗讬 讘专讗 讜注"讝 诪拽砖讬 砖驻讬专 讗讬讱 砖讬讬讱 诇讛拽砖讜转 砖讙讜祝 讛讚讬谉 驻砖讜讟 讻讬讜谉 讚砖诪讜讗诇 诇讗 住讘讬专讗 诇讬讛 讛讻讬 讜拽"诇 讜诇驻讬 诪"砖 讘住诪讜讱 讛讜讬 诪爪讬 诇砖谞讜讬讬 讚讚讜拽讗 讛转诐 砖诪讜讗诇 诇讟注诪讬讛 讚住"诇 讘注诇诪讗 讙讘讬 诪讻讬专讛 诇讗 讗诪专讬谞谉 讗讞专讬讜转 讟"住 讜诇讻讱 讗诪专 讜讬转专 讗诇讗 讚讘诇讗"讛 诪砖谞讬 讛转讜住驻讜转 砖驻讬专. 讜讛讗 讚诪拽砖讜 讛转讜住驻讜转 诪砖诪讜讗诇 讜诇讗 诪拽砖讜 诪讚讘专讬 专' 讗住讬 注爪诪讜 讛讬讬谞讜 诇驻讬 砖讛诐 讻转讘讜 讻诇砖讜谉 砖谞讬 砖诇 专砖"讬 讚诇专' 讗住讬 讙"讻 谞讜讟诇 讻诇 讛讞诇拽 诪讗讞讬讜 讘拽专拽注 诇讻讱 诪拽砖讜 讘驻砖讬讟讜转 诪砖诪讜讗诇 讜拽"诇:


讘转讜住' 讘讚"讛 讜讟专祝 讞诇拽讜 讜讗"转 讜讛讗 讻诇 讗' 讞讬讬讘 诇驻专讜注 讜讻讜' 讬"诇 讚诪讬讬专讬 砖注砖讗讜 讗驻讜转讬拽讬 注讻"诇. 讛拽砖讛 诪讛专"诐 讚讗"讻 住转专讜 讛转讜住驻讜转 诪"砖 诇注讬诇 砖砖谞讬讛诐 注讜诪讚讬诐 讘住驻拽 讜诇驻"讝 砖注砖讗讜 讗驻讜转讬拽讬 讗讬谉 讛砖谞讬 讘住驻拽 注讻"诇 诪讛专"诐 注"砖 讗讘诇 诇拽"诪 讚诪"诪 讛讜讗 讘住驻拽 讘砖注转 讛讞诇讜拽讛 砖诪讗 讬诪爪讗 讗讬讝讛 讘"讞 讗讞专 诇讻讱 谞讬讞讗 诇讬讛 讘讗讞专讬讜转 讜拽"诇:


讘转讜住驻讜转 讘讚"讛 讛诇讻讱 谞讜讟诇 专讘讬注 讘拽专拽注 讜讻讜' 讚诇讗 砖讬讬讱 讘讝讛 讛诪注"讛 注讻"诇. 讜诇讗 讬讚注转讬 诇驻专砖讜 诇诪讛 诇讗 砖讬讬讱 讻讗谉 讛诪注"讛 讜诪讛专"诐 讻' 诇驻讬 砖讗讬谉 讛住驻拽 诪爪讚 讟注谞讜转讬讛诐 讗诇讗 诪爪讚 注爪诪讜 注讻"诇 讜诇讗 讚拽 讚讝讜 住讘专转 住讜诪讻讜住 讻诪"砖 讛转讜住驻讜转 讘专"驻 砖谞讬诐 讗讜讞讝讬谉 讜讘讻诪讛 讚讜讻转讬 讗讘诇 讞讻诪讬诐 住"诇 讚讗驻讬诇讜 讘讻讛"讙 讗诪专讬谞谉 讛诪注"讛 讻讚诪讜讻讞 诇拽诪谉 讘专"驻 讛驻专讛 讜讘讘"诪 讘住讜讙讬讬转 讛诪讞诇讬祝 驻专讛 讘讞诪讜专 讜讗诐 谞讗诪专 讚讻讜讜谞转讜 诇驻专砖 讘讚讘专讬 讛转讜住驻讜转 讚专' 讗住讬 住"诇 讻住讜诪讻讜住 讜讚讗讬 讚诇砖讜谉 转讜住' 诇讗 诪砖诪注 讻谉 讚诇讗 讛讜讬 诇讛讜 诇住转讜诐 讗诇讗 诇驻专砖 讜注讜讚 讚诇砖讜谉 诇讗 砖讬讬讱 诇讗 诪砖诪注 讻谉 讜讛谞专讗讛 诇讻讗讜专讛 诇驻' 讘讻讜讜谞转 讛转讜住驻讜转 讚讗驻讬诇讜 讞讻诪讬诐 诪讜讚讜 讚诇讗 讗诪专讬谞谉 讻讗谉 讛诪注"讛 讻讬讜谉 讚诇专' 讗住讬 讛讜讬 住驻讬拽讗 讚讚讬谞讗 讜讗讬谉 讛住驻拽 讬讻讜诇 诇讛转讘专专 诇注讜诇诐 讜讗讬讝讛 专讗讬讛 讬讘讬讗 讛诪讜爪讬讗 诇讻讱 住"诇 讞讜诇拽讬谉 讗讘诇 讙诐 讝讛 诇讬转' 诇驻讬 讛住讻诪转 讛驻讜住拽讬诐 讘讟讜讞"诪 住讬' 讻"讛 讜讘砖"注 砖诐 讚讗驻讬诇讜 讘住驻讬拽讗 讚讚讬谞讗 讗诪专讬谞谉 讛诪讜爪讬讗 诪讞讘讬专讜 注诇讬讜 讛专讗讬讛 讜讛诐 讚讘专讬 讛专讗"砖 诪诪"砖 讘诪住讻转 讘"讘 讛诇讻转讗 讻讜讜转讬讛 讚专讘讛 讘讗专注讗 讜讻讜' 讜谞"诇 注讜讚 专讗讬讛 诪住讜讙讬转 讛砖"住 驻' 讛砖讜讗诇 讙讘讬 讬讞诇拽讜 讞讜讚砖 讛注讬讘讜专 注"砖 讜爪"注 讜注讜讚 讗驻砖专 诇驻专砖 讚讛转讜住驻讜转 讻"讻 诇驻诪"砖 讘住诪讜讱 讚注讬拽专 讻诇' 砖谞讬 砖诇 专砖"讬 讜讗"讻 讗讬谉 讛住驻拽 讗诇讗 讘讗讬讝讛 注谞讬谉 讬讛讬讛 讛驻专注讜谉 讗诐 讘拽专拽注 讗诐 讘诪注讜转 讜讗驻砖专 讚讘讻讛"讙 诇讗 砖讬讬讱 讛诪注"讛 讗诇讗 讞诇讜拽讛 注讚讬驻讗 讜讙诐 讝讛 讚讜讞拽 讜讚讜"拽 讗讞专 讝讛 诪爪讗转讬 讘讝讛"诇 讘转讜住' 驻' 讛诪讜讻专 讗转 讛讘讬转 讚祝 住"讚:


讘转讜住' 讘讚"讛 注讚 砖诇讬砖 讘诪爪讜讛 驻讬' 砖讗诐 诪爪讗 讗转专讜讙 讻讗讙讜讝 讜讻讜' 注讻"诇. 诇讗 谞讬讞讗 诇讛讜 诇驻专砖 讻驻专砖"讬 讚讗"讻 讛讚专讗 拽讜砖讬转 讛讙诪' 诇讚讜讻转讗 诇驻讬 诪讛 砖驻讬专砖讜 讛转讜住' 讘住诪讜讱 讚讛讗 讚拽讗诪专 讗讬 讗转专诪讬 诇讬讛 转诇转讗 诪爪讜讛 诇讗讜 讚讜拽讗 讚讗讬讬专讬 讻注砖讜专讬讬转讗 讚专讘讬 讗诇讗 讚拽砖讛 诇砖"住 诇讜诪专 砖讬讘讝讘讝 讗讚诐 讻诇 讻讱 诪诪讜谞讜 谞诪爪讗 诇驻"讝 诇讗 诪砖谞讬 诪讬讚讬 诇驻专砖"讬 讚讗讻转讬 讗讬谉 诇讚讘专 住讜祝 讚讻砖讬讝讚诪谉 诇讜 讻诪讛 住"转 讘讝讗讞"讝 讻"讗 谞讗讛 诪讞讘专转讛 讜讬爪讟专讱 诇讛讜住讬祝 讻诇 驻注诐 砖诇讬砖 讬讻诇讛 讻诇 诪诪讜谞讜 诪砖讗"讻 诇驻讬' 转讜住驻讜转 诇讗 砖讬讬讱 讛砖诇讬砖 专拽 驻注诐 讗' 讜拽"诇:





诪专讗讬转 讛注讬谉

讗诪专 专讘讬 讝讬专讗 讘讛讚讜专 诪爪讜讛 注讚 砖诇讬砖 讘诪爪讜讛 讜住讬诪谉 诇讚讘专 讙讚讜诇 讛诪注砖讛 讬讜转专 诪谉 讛注讜砖讛. 讛诪注砖讛 专"转 讛讚讜专 诪爪讜讛 注讚 砖诇讬砖 讛诪爪讜讛. 讜讛讜讗 讙讚讜诇 讬讜转专 诪谉 讛注讜砖讛 讛诪爪讜讛 驻砖讜讟讛:





砖注专讬 转讜专转 讘讘诇

(讟 讗 转讜住驻讜转) 讚"讛 讜讟专祝 讜讻讜' 讜讗"转 讜讻讜'.鈥斪⒆�' 讬专讜砖诇诪讬 讻转讜讘讜转 驻"讬 讛"讚 讚诪砖诪注 砖诐, 讚讗注"讙 讚讘讬爪讗 注诇讬讛诐 砖讟"讞 讻诇 讗讜"讗 谞讜转谉 讻驻讬 讞诇拽讜, 诪"诪 讗诐 讘"讚 讻讘专 讛讙讘讜 拽专拽注 砖诇 讗讞讚 诪讛诐 诇讘注"讞 讛"讝 讜讬转专. 讜诇驻"讝 谞驻诇讛 拽讜砖讬转 讛转讜住' 讻讗谉.


(砖诐 转讜住驻讜转) 讚"讛 专讘 讗住讬 讜讻讜' 讜拽砖讛 诪谞"诇 诇讙诪专讗 讜讻讜'.鈥斪懽ぷ┳欁樧曌� 讬砖 诇讬讬砖讘 拽讜砖讬讬转诐, 讚诪砖讜诐 砖驻讬专砖讜 讟注诪讜 砖诇 专讘 讚讻讬讜专砖讬讜 讚诪讜 讜讟注诪讜 砖诇 砖诪讜讗诇 讚讻诇拽讜讞讜转 砖诇讗 讘讗讞专讬讜转 讚诪讜, 诇讻讱 转驻住讜 讙"讻 讚专讘 讗住讬 诪住驻拽讗 诇讬讛 讗讬 讻专讘 讗讬 讻砖诪讜讗诇.

